text:
Zekkaliya
Chapter 5
1 Era nate ne nnyimusa amaaso gange ne ntunuulira; era, laba, omuzingo gw'ekitabo ogubuuka.
2 N'aŋŋamba nti Olabye ki ggwe? Ne nziramu nti Ndabye omuzingo gw'ekitabo ogubuuka; obuwanvu bwagwo emikono abiri n'obugazi bwagwo emikono kkumi.
3 N'aŋŋamba nti Ekyo kye kikolimo ekifuluma okubunya ensi yonna: kubanga ng'ekyo bwe kiri, buli abba aligobwamu ku luuyi lwayo olumu; era ng'ekyo bwe kiri, buli alayira aligobwamu ku luuyi lwayo olulala.
4 Ndikifulumya, bw'ayogera Mukama w'eggye; era kiriyingira mu nnyumba y'omubbi ne mu nnyumba y'oyo alayira erinnya lyange obulimba; era kirisula mu nnyumba ye wakati, era kirigizikiriza n'emiti gyayo n'amayinja gaayo.
5 Malayika eyali ayogera nange n'ajja n'aŋŋamba nti Kale yimusa amaaso go, olabe kino ekifuluma bwe kiri.
6 Ne njogera nti Ekyo kiki? N'ayogera nti Ekyo ye efa efuluma. Era n'ayogera nti Amaaso gaabwe bwe gali bwe gatyo ku nsi yonna;
7 (era, laba, ettalanta ey'essasi yasitulibwa;) n'oyo ye mukazi ng'atuula munda wa efa.
8 N'ayogera nti Ono bwe Bubi; n'amusuula wansi munda mu efa: n'ateeka omusinga gw'essasi ku kamwa kaayo.
9 Awo ne nnyimusa amaaso gange ne ntunula; era, laba, abakazi ababiri ne bafuluma, empewo nga ziri mu biwaawaatiro byabwe; era baalina ebiwaawaatiro ng'ebiwaawaatiro ebya kasida; ne basitula efa mu bbanga ly'ensi n'eggulu.
10 Ne ŋŋamba malayika eyali ayogera nange nti Abo efa bagitwala wa?
11 N'aŋŋamba nti Okumuzimbira ennyumba mu nsi ya Sinaali; nayo bw'eriggwa, aliteekebwa eyo mu kifo kye ye.


c: text/html

text:
Koseya
Chapter 2
1 Mugambe baganda bammwe nti Ami: era mugambe bannyammwe nti Lukama.
2 Muwoze ne nnyammwe, muwoze: kubanga si mukazi wange, so nange siri bba: era aggyewo obwenzi bwe okuva mu maaso ge, n'obukaba bwe okuva wakati w'amabeere ge;
3 nneme okumwambulira ddala, ne mmuteekawo nga bwe yali ku lunaku kwe yazaalirwa, ne mmufuula ng'eddungu, ne mmuteekawo ng'ensi enkalu, ne mmussa ennyonta;
4 weewaawo, abaana be siribasaasira; kubanga baana ba bwenzi.
5 Kubanga nnyaabwe yeefuula omwenzi: eyabazaala yawemuka: kubanga yayogera nti Ndigoberera baganzi bange abampa emmere yange n'amazzi gange, ebyoya byange n'obugoogwa bwange, amafuta gange n'ebyange ebyokunywa.
6 Kale, laba, ndiziba ekkubo lyo n'amaggwa, era ndimukomera olukomera aleme okulaba empitiro ze.
7 Era aligoberera baganzi be, naye talibatuukako; era alibanoonya, naye talibalaba; kale n'alyoka ayogera nti Naagenda ne nzirayo eri baze eyasooka; kubanga mu biro ebyo nabanga bulungi okusinga kaakano.
8 Kubanga teyamanya nga nze namuwanga eŋŋaano n'omwenge n'amafuta, ne mmwongerako ffeeza ne zaabu bye baaweerezesa Baali.
9 Kyendiva nkomyawo eŋŋaano yange mu ntuuko zaayo, n'omwenge gwange mu kiseera kyagwo, ne nziyawo ebyoya byange n'obugoogwa bwange, ebyandibisse ku nsonyi ze.
10 Awo kaakano naayolesa obukaba bwe baganzi be nga balaba, so tewaliba alimuwonya mu mukono gwange.
11 Era ndikomya ebinyumu bye byonna, embaga ze, emyezi gye egyakaboneka, ne ssabbiiti ze, n'okukuŋŋaana kwe kwonna okutukuvu.
12 Era ndizisa emizabbibu gye n'emitiini gye, gye yayogerako nti Gino ye mpeera yange baganzi bange gye bampadde: era ndigifuula ekibira, n'ensolo ez'omu nsiko zirigirya.
13 Era ndimubonereza olw'ennaku za Babaali be yayoterezanga obubaane; bwe yeeyonja n'empeta ze ez'omu matu n'eby'obuyonjo bwe n'agoberera baganzi be, ne yeerabira nze, bw'ayogera Mukama.
14 Kale, laba, ndimusendasenda, ne mmuleeta mu ddungu, ne mmugamba ebigambo ebisanyusa.
15 Era ndimuwa ensuku ze ez'emizabbibu nga nnyima eyo, n'ekiwonvu kya Akoli okuba oluggi olw'okusuubira: era aliyima eyo okuddamu nga mu nnaku ez'obuto bwe, era nga mu nnaku lwe yalinnya okuva mu nsi y'e Misiri.
16 Awo olulituuka ku lunaku olwo, bw'ayogera Mukama, olimpita Isi; so tokyampita Baali.
17 Kubanga ndiggya mu kamwa ke amannya ga Babaali, era nga tebakyayatulwa amannya gaabwe.
18 Awo ku lunaku olwo ndibalagaanira, endagaano n'ensolo ez'omu nsiko n'ennyonyi ez'omu bbanga n'ebintu eby'ettaka ebyewalula: era ndimenya omutego n'ekitala n'olutalo okuva mu nsi, era ndibagalamiza mirembe.
19 Era ndikwogerereza ennaku zonna; weewaawo, ndikwogereza mu butuukirivu ne mu musango ne mu kisa ne mu kusaasira.
20 Ndikwogereza mu bwesigwa: era olimanya Mukama.
21 Awo olulituuka ku lunaku olwo ndiyitaba, bw'ayogera Mukama, ndiyitaba eggulu, nalyo liriyitaba ensi;
22 n'ensi eriyitaba eŋŋano n'omwenge n'amafuta; nabyo biriyitaba Yezuleeri.
23 Era ndimusiga gye ndi mu nsi; era ndisaasira oyo ataasaasirwa; era ndigamba abo abataali bantu bange nti Mmwe muli bantu bange; nabo balyogera nti Ggwe oli Katonda wange.

robotstxt: allowed

filter: keep


text:
Bya HAFSWA NANKANJA
OLUNAKU lwa Ssekukkulu lumu ku nnaku eziggalawo omwaka. Mu matu g'abaana abasinga ekigambo Ssekukkulu kitegeeza kulya, kunywa na kwambala lugoye lupya.
Tutuukiridde abaana ne boogera ku Ssekukkulu buli omu eyasinga okumunyumira. Balaze n’ebirabo bye baaweebwa ebya Ssekukkulu ebyabasanyusa
Buli kintu ky'okolera omwana ku lunaku olwo abeera asuubira okuba nga kyanjawulo nnyo kw'ebyo bulijjo by'afuna era olunaku luno abato balwesunga nnyo.
Eky'ebuuzibwa, gwe omuzadde wali okoledde ku mwana wo ekintu eky'enjawulo mu bulamu bwe ku lunaku luno ky’anaalwawo ng'akyakinyumyako?
Batenda Ssekukkulu ekyalemedde ku mitima gyabwe
Abaana banyumirwa nnyo singa ku Ssekukkulu obatwala ne bazannyako. Bano baali mu kabaga ka Ssekukkulu aka Green Party akategekebwa VisionGroup efulumya ne Bukedde


text:
Koseya
Chapter 14
1 Ai Isiraeri, komawo eri Mukama Katonda wo; kubanga ogudde olw'obutali butuukirivu bwo.
2 Mutwale ebigambo wamu nammwe, mukomewo eri Mukama: mumugambe nti Ggyawo obutali butuukirivu bwonna, okkirizeeko ebirungi: bwe tutyo tunaasasula ekiweebwayo eky'omu mimwa gyaffe, ng'ente ennume.
3 Asuli talituwonya; tetulyebagala embalaasi: so tetuligamba nate mulimu gwa mikono gyaffe nti Mmwe muli bakatonda baffe: kubanga eri ggwe atalina kitaawe gy'alabira okusaasirwa.
4 Ndiwonya okudda kwabwe ennyuma, ndibaagala ku bwange: kubanga obusungu bwange bukyuse okumuvaako.
5 Ndiba eri Isiraeri ng'omusulo: alimulisa ng'eddanga, era alisimba emizi gye nga Lebanooni.
6 Amatabi ge galiranda, n'obulungi bwe buliba ng'omuzeyituuni, n'akaloosa ke nga Lebanooni.
7 Ababeera wansi w'ekisiikirize kye balikomawo; balirama ng'eŋŋaano, ne bamulisa ng'omuzabbibu: akawoowo ke kaliba ng'omwenge ogwa Lebanooni.
8 Efulayimu alyogera nti Nkyafaayo ki eri ebifaananyi? Nze njitabye, era ndissaayo omwoyo eri ye: nninga omuberosi omugimu; ebibala byo birabika okuva gye ndi.
9 Ani alina amagezi n'ategeera bino? ani alina obukabakaba n'abimanya? kubanga amakubo ga Mukama ga nsonga, n'abatuukirivu banaagatambulirangamu; naye abasobya banaagwanga omwo.


text:
2 Samwiri
Chapter 7
1 Awo olwatuuka kabaka bwe yatuula mu nnyumba ye, era Mukama ng'amuwadde okuwummula eri abalabe be bonna abaamwetooloola,
2 awo kabaka n'agamba Nasani nnabbi nti Laba nno, nze ntuula mu nnyumba ey'emivule, naye essanduuko ya Katonda etuula munda w'ebitimbe.
3 Awo Nasani n'agamba kabaka nti Genda okole byonna ebiri mu mutima gwo; kubanga Mukama ali naawe.
4 Awo olwatuuka ekiro ekyo ekigambo kya Mukama ne kijjira Nasani nti
5 Genda obuulire omuddu wange Dawudi nti Bw'atyo bw'ayogera Mukama nti Ggwe olinzimbira ennyumba gye mba mbeeramu?
6 kubanga sibeeranga mu nnyumba okuva ku lunaku lwe nnaggya abaana ba Isiraeri mu Misiri, ne leero, naye natambuliranga mu weema ne mu nnyumba entimbe.
7 Mu bifo byonna mwe nnatambulira n'abaana ba Isiraeri bonna, nali njogedde ekigambo n'ekika kyonna ekya Isiraeri, kye nnalagira okulunda abantu bange Isiraeri, nga njogera nti Kiki ekyabalobera okunzimbira ennyumba ey'emivule?
8 Kale nno bw'otyo bw'oba ogamba omuddu wange Dawudi nti Bw'atyo bw'ayogera Mukama ow'eggye nti Nakuggya ku kisibo ky'endiga, ng'ogoberera endiga, obeere omukulu w'abantu bange, owa Isiraeri:
9 era nabanga naawe buii gye wagendanga, era nzikirizza abalabe bo bonna mu maaso go; era ndikuwa erinnya ekkulu ng'erinnya bwe liri ery'abakulu abali mu nsi.
10 Era nditeekerawo abantu bange Isiraeri ekifo, ne mbasimba batuulenga mu kifo kyabwe bo, ne batajjulukuka nate; so n'abaana b'obubi nga tebakyababonyaabonya ng'olubereberye,
11 era ng'okuva ku lunaku lwe nnalagira abalamuzi okufuga abantu bange Isiraeri; era ndikuwa okuwummula eri abalabe bo bonna. Era nate Mukama akubuulira nga Mukama alikukolera ennyumba.
12 Ennaku zo bwe ziriba nga zituukiridde naawe nga weebakidde wamu ne bajjajjaabo, ndissaawo ezzadde lyo eririddawo eririva munda yo, era ndinyweza obwakabaka bwe.
13 Oyo ye alizimbira erinnya lyange ennyumba, era ndinyweza entebe ey'obwakabaka bwe ennaku zonna.
14 Nze ndiba kitaawe naye aliba mwana wange: bw'anaabanga ng'akoze ekitali kya butuukirivu, naamukangavvulanga n'omuggo ogw'abantu n'enga ez'abaana b'abantu;
15 naye okusaasira kwange tekuumuvengako, nga bwe nnakuggya ku Sawulo, gwe nnaggyawo mu maaso go:
16 N'ennyumba yo n'obwakabaka bwo birifuuka bya nkalakkalira ennaku zonna mu maaso go: entebe yo erinywezebwa ennaku zonna.
17 Awo ng'ebigambo ebyo byonna bwe biri n'okwolesebwa okwo kwonna, bw'atyo Nasani bwe yabuulira Dawudi.
18 Awo Dawudi kabaka n'alyoka ayingira n'atuula mu maaso ga Mukama; n'ayogera nti Nze ani, ai Mukama Katonda, n'ennyumba yange kye ki, ggwe okuntuusa wano?
19 N'ekyo ne kiba nga kikyali kigambo kitono mu maaso go, ai Mukama Katonda; era naye oyogedde ku nnyumba y'omuddu wo okumala ebiro bingi ebiribaawo; n'ekyo ng'engeri y'abantu bw'eri, ai Mukama Katonda!
20 Era kiki Dawudi ky'ayinza okukugamba nate? kubanga omanyi omuddu wo, ai Mukama Katonda.
21 Olw'ekigambo kyo era ng'omutima gwo gwe bwe guli kyovudde okola ebikulu ebyo byonna, okutegeeza omuddu wo.
22 Ky'obeeredde omukulu, ai Mukama Katonda: kubanga tewali akwenkana, so tewali Katonda wabula ggwe, nga byonna bwe biri bye twakawulira n'amatu gaffe.
23 Era ggwanga ki erimu mu nsi erifaanana abantu bo, erifaanana Isiraeri, Katonda be yagenderera okwenunulira okuba abantu be, n'okwekolera erinnya, n'okubakolera ebikulu, n'okukolera ensi yo eby'entiisa, mu maaso g'abantu bo be weenunulira okuva mu Misiri, okubaggya mu mawanga ne bakatonda baabwe?
24 Ne weenywereza abantu bo Isiraeri okuba abantu gy'oli ennaku zonna; naawe, Mukama, n'ofuuka Katonda waabwe.
25 Era kaakano, ai Mukama Katonda, ekigambo ky'oyogedde ku muddu wo ne ku nnyumba ye kinyweze ennaku zonna, era kola nga bw'oyogedde.
26 Era erinnya lyo ligulumizibwe ennaku zonna, nga boogera nti Mukama ow'eggye ye Katonda afuga Isiraeri: n'ennyumba ey'omuddu wo Dawudi erinywezebwa mu maaso go.
27 Kubanga ggwe, ai Mukama ow'eggye, Katonda wa Isiraeri, obikkulidde omuddu wo, ng'oyogera nti Ndikuzimbira ennyumba: omuddu wo kyavudde ayaŋŋanga okukusaba okusaba kuno.
28 Era nno, ai Mukama Katonda, ggwe Katonda, n'ebigambo byo mazima, era osuubizizza omuddu wo ekigambo ekyo ekirungi
29 kale nno kkiriza okuwa omukisa ennyumba ey'omuddu wo, ebeerenga mu maaso go ennaku zonna: kubanga ggwe, ai Mukama Katonda, okyogedde: era ennyumba y'omuddu wo eweebwenga omukisa gwo ennaku zonna.


text:
SUURA IKUMI NEMU
Habwaki Ruhanga Alekereho Okubonabona?
Ruhanga nuwe alesere okubonabona okuli omu nsi?
Nsonga ki ey’aizireho omu rugonjo rwa Adeni?
Ruhanga araihaho ata ebintu ebikurugi’raho okubonabona?
HANYUMA y’obulemu obw’amaani muno omu ihanga erimu, abantu babulikiro abakazi n’abaana ababuferiremu bakazikwa omu kituro kimu ekikoto kyehingulirizibwe obusalaba. Buli kasalaba karoho ekikaguzo: “Habwaki?” Ekikaguzo kinu baingi nikyo bakira kwekaguza obu babonesebwa bataina musango. Baina ennaku nyingi bekaguza ekikaguzo kinu hanyuma y’obulemu, ebigwa bitaragire, oburwaire, obucwi bw’ebiragiro okubaitira abagonzebwa babu, okubasisira amaka gaabu, n’okubaletera okubonabona okw’omulingo gundi gwoona. Baba nibagonza kumanya habwaki akabi nk’ako kabahikireho.
2 Habwaki Ruhanga alekereho okubonabona? Yahwe Ruhanga bwaraba ali w’amaani, w’engonzi, w’amagezi, kandi w’obwinganiza, habwaki ensi ijuire kunobangana n’obutali bwinganiza? Wakekaguzahoga ebikaguzo binu?
3 Eri nsobi kukaguza habwaki Ruhanga alekereho okubonabona? Abamu batekereza ngu kukaguza ekiguzo ky’amulingo ogwo nikisobora kumanyisa ngu tibaina kwikiriza okugumire rundi tibakuha Ruhanga ekitiinisa. Obworaba n’osoma Baibuli noija kusanga ngu abahereza ba Ruhanga abaira abesigwa, kandi abatiinaga Ruhanga, bakaba n’ebikaguzo nk’ebyo. Nk’eky’okurorraho, nabbi Habakuki akakaguza Yahwe: “Kiki onyoleka okutahiki’ra, norora ha butigi? Baitu okunyaga nitima biri omu maiso gange, kandi haroho empaka, nenkungani imuka.”—Habakuki 1:3.
4 Yahwe akafubira nabbi Habakuki habw’okukaguza ebikaguzo bya mulingo ogwo? Nangwa. Baitu Ruhanga akaikiriza ebigambo bya Habakuki kuhandiikwa omu kigambo kye Baibuli. Kandi Ruhanga akamukonyera kwetegereza kurungi ensonga ezo yagumya n’okwikiriza kwe. Yahwe akugonza kukuko’ra ekintu nikyo kimu. Kijuke ngu Baibuli egamba ngu ‘akufaho.’ (1 Petero 5:7) Ruhanga nuwe akira abantu boona kunoba obubi n’okubonabona. (Isaya 55:8, 9) Obukiraba kiri kityo, habwaki haroho okubonabona kwingi omu nsi?
HABWAKI HAROHO OKUBONABONA KWINGI?
5 Abantu ab’amadiini agakwahukana bahiki’ra abebembezi n’abegesa b’amadiini gaabu nibabakaguza habwaki haroho okubonabona kwingi. Emirundi nyingi, babagarukamu ngu okubonabona eri ntekaniza ya Ruhanga ngu kandi akatekaniza ira buli kintu ekibaho otwaliremu n’ebintu ebibi muno ebitugwera. Baingi babagambiira ngu emiringo ya Ruhanga tekusobora kwetegerezebwa, ngu nuwe aletera abantu—n’abaana abato okufa—abatwale omuiguru aikale nabo. Baitu nkoku omazire ira kwega, Yahwe Ruhanga tali nuwe ndugi’ro y’okubonabona. Baibuli egamba: “Kimuli hara Ruhanga okukora obubi, kandi Owobusobozi bwona okukora okutahiki’ra.”—Yobu 34:10.
6 Omanyire habwaki abantu bakora ensobi ey’okujunana Ruhanga habw’okubonabona okuli omu nsi? Emirundi nyingi bajunana Ruhanga ow’Obusobozi Bwoona nibatekereza ngu nuwe mulemi wensi enu. Tibamanyire ekintu ekikuru muno Baibuli eky’eyegesa. Okakyegaho omu Suura 3 ey’ekitabu kinu. Omulemi w’ensi enu wonyini ali Setani Omuhangirizi.
7 Baibuli eyoleka kurungi ngu: ‘Ensi yoona ikaire omu mubi.’ (1 Yohana 5:19) Obwo kukitekerezaho, tokurora ngu ekyo kihikire? Ensi enu ekwoleka emiringo y’ekihangwa ky’omwoyo ekitarukurorwa “arukubihabiha ensi zona.” (Okusuku’rwa 12:9) Setani taina kugonza, w’ebisuba, kandi aine itiima. Nahabwekyo ensi enyakuli hansi y’obusobozi bwe, ijuire enobi, ebisuba, n’ebikorwa by’itiima. Bunu nubwo bulyo bw’okubanza habwaki haroho okubonabona kwingi.
8 Nkoku twayegere omu Suura 3 ensonga ey’akabiri habwaki haroho okubonabona kwingi eri, abantu baikaire batahikirire kandi bali basiisi kuruga ha kujeema okwabaire omu rugonjo rw’Adeni. Abantu baikara nibarwanira obwebembezi kandi kinu kirugamu obulemu, okumigiriza abaandi n’okubonabona. (Omugambizi 4:1; 8:9) Obulyo bw’akasatu oburugi’raho okubonabona buli nti, ‘baitu bona bagwerwa kwonka obusumi nobutandwa.’ (Omugambizi 9:11) Omu nsi etaina obulemi n’obulinzi bwa Yahwe, abantu nibasobora kubonabona habw’okusangwa omu kiikaro n’akasumi akatahikire.
9 Kitugarramu amaani kumanya ngu Ruhanga tali nuwe ndugirro y’okubonabona kwaitu. Tali nuwe aletaho obulemu, obucwi bw’ebiragiro, okumigirizibwa, n’ebyo ebigwa bitaragire ebiretera abantu kubonabona muno. Nabwo, nitugonza tumanye, Habwaki Yahwe alekereho okubonabona kunu kwoona? Obwaraba ali nuwe arukuki’rayo kimu amaani, aina obusobozi kukwihaho. Baitu, habwaki atabaho n’ekyakoraho? Ruhanga waitu ow’engonzi ou tumanyire kurungi atekwa kuba aina ensonga ennungi.—1 Yohana 4:8.
ENSONGA ENKURU YAIJAHO
10 Kwetegereza habwaki Ruhanga aikiriza okubonabona kukabaho, twina kugarukireyo kimu okubonabona nambere kwatandikiire. Setani obu yaletiire Adamu na Hawa kujemera Yahwe, haroho ensonga enkuru muno eyaizireho. Setani atagurukyegurukye amaani ga Yahwe. Nawe akimanyire ngu amaani ga Yahwe tigaina nkango. Oihireho, akagurukyagurukya obukuru bwa Yahwe kulema. Kweta Ruhanga w’ebisuba atarukugondeza abahereza be ebirungi, Setani akagamba ngu Yahwe mwebembezi mubi. (Okubanza 3:2-5) Akaba nk’akugamba ngu abantu bakubaire kurungi muno batali hansi y’obwebembezi bwa Ruhanga. Kunu kukaba kusonsoimya hali obukuru bwa Yahwe kulema.
11 Adamu na Hawa b’akajemera Yahwe. Omu kukora ekyo, bakaba nk’abakugamba ngu: ‘Titukwetaga Yahwe kuba Mulemi waitu. Nitusobora kwecweramu ekihikire n’ekitahikire.’ Yahwe yakujangurwire ata ensonga enu? Yakumanyisize ata ebihangwa eby’amagezi ebindi ngu abajemu banu basobya, kandi ngu obwebembezi bwe nubwo bukuki’rayo kimu oburungi? Omuntu omu yakugambire ngu Yahwe yakubaire ahwerekerize abajemu abo murundi gumu, kandi atandika buhyaka. Baitu Yahwe akaba ayolekere ira ekigendererwa kye kwijuza ensi n’oruzaro rwa Adamu na Hawa kandi akaba nagonza baikale omu rugonjo ha nsi. (Okubanza 1:28) Yahwe bwoona ahikiriza ebigendererwa bye. (Isaya 55:10, 11) Ekyo okiteire ha rubaju, kuhwerekereza abajeemu abo omu Adeni tikikwihireho ensonga enkuru eyabaire eresirweho ekwatiraine n’obukuru bwa Yahwe kulema.
12 Katurole eky’okurorraho. Tekereza ha mwegesa akusoborra abeegi be omulingo gw’okubaramu omuhendo ogugumire. Omwana omugezi kyonka ali mujeemu, we n’agamba ngu eky’okurorraho omwegesa ekyabahaire tikihikire. N’alengaho kumanyisa ngu omwegesa onu tahikire, omujeemu onu n’agenda omu maiso n’okugamba ngu uwe amanyire omulingo ogukukiraho oburungi ogw’okubaramu omuhendo ogwo. Abeegi abamu nibatekereza ngu omwegi mugenzi waabu ahikire, kandi bamweteranizaho omu bujeemu bwe. Omwegesa yakukozire ki? Kakusangwa abinga abajeemu banu kuruga omu kitebe abeegi abaandi barakitwara bata? Tibaratekereze ngu rundi omwegi mugenzi waabu n’abaandi abamweteranizeho babaire bahikire? Abeegi abaandi n’abo nibasobora kulekeraho kuhereza omwegesa onu ekitiinisa, nibatekereza ngu atinire omwana atamwoleka nk’oku atarukusobora kwegesa kurungi. Omwegesa acwamu kuhereza omwana omujeemu ogwo akagisa kwoleka omulingo ogu yakusoboroiremu omuhendo ogwo.
13 Yahwe akozere ekintu nikyo kimu nk’omwegesa akozire. Ijuka ngu abajeemu b’omu Adeni tibali nibo bonka abakaba nibakwatwaho. Obukaikuru n’obukaikuru bwa bamaraika bakaba nibarora ebirukugenda omu maiso. (Yobu 38:7; Danieri 7:10) Omulingo Yawe yakukwasiremu obujeemu obwo gwakubaire nakikoto eki gukukozire ha ntekereza y’abamaraika kandi hanyuma na n’abantu boona. Yahwe akozire ki? Aikirize Setani ayoleke omulingo yakwebembiremu abantu. Aikirize n’abantu kwerema bonka hansi y’oburagirizi bwa Setani.
14 Omu ky’okurorraho kyaitu omwegesa amanyire ngu omujeemu n’abeegi bagenzi be abakumusemba tibahikire. Kyonka kandi akimanyire ngu kubaha omugisa kulengaho kwoleka obusobozi bwaabu nikisobora kukonyera ekitebe kyoona. Abajeemu obu baralemwa, abaana abesigwa boona nibaija kukirora ngu omwegesa nuwe wenka akugukire kwebembera ekitebe. Hanyuma obwarabinga abajeemu banu omu kitebe abeegi boona nibaija kwetegereza habwaki akikozere. Omu mulingo nugwo gumu, Yahwe akimanyire ngu abantu boona abesigwa hamu n’abamaraika obu bararora Setani n’abantu boona abajeemu balemerwe, nibaija kukimanya ngu abantu tibarukusobora kwerema. Okusisanaho Yeremiya owaira, nibaija kwega ekintu kinu ekikuru muno: “Ai Mukama, manyire nti omuhanda ogwomuntu tiguli omuluwe wenka: tikiri omu muntu arukugenda okuterekereza ebigerebye.”—Yeremiya 10:23.
HABWAKI OKUBONABONA KUTWAIRE AKASUMI KARAIRA?
15 Baitu habwaki Yahwe alekereho okubonabona kumara akasumi karaira? Kandi habwaki tatangira ebintu ebibi kubaho? Wetegereze ebintu bibiri omwegesa w’omu ky’okurorraho ky’aitu ebyatakukozere. Eky’okubanza, takuhakaine omweegi omujeemu kwoleka ensonga ye. Eky’akabiri, omwegesa tiyakukonyire omujeemu onu nasoborra ensonga ye. Omu mulingo nugwo gumu na Yahwe amalirire butakora ebintu bibiri. Eky’okubanza, tahakaine Setani naabo abakumweteranizaho kulengaho kwoleka ngu bahikire. Kibaire nikyetagisa kuleka omwanya gukarabaho. Emyaka nkumi n’enkumi eyakarabaho omu byafayo by’omuntu, abantu balengereho gavumenti ez’enyahukana. Abantu bakozere enkurakurana omu by’asayansi n’omu bintu ebindi, kyonka obutali bwinganiza, obunaku, obucwi bw’ebiragiro hamu n’obulemu bikweyongera bweyongera. Kyeyolekere kurungi ngu obulemi bw’abantu bulemerwe.
16 Eky’akabiri, Yahwe takonyire Setani kulema ensi enu. Kakusangwa Ruhanga atanga ebikorwa ebibi kubaho tiyakubaire omu mulingo ogwo n’asagika obulemi bw’abajeemu? Ruhanga tiyakubaire n’aletera abantu kutekereza ngu nibasobora kwerema bonka batatungire mitalibaine yoona? Kakusangwa Yahwe akora atyo, kyakumanyisize ngu nawe akusagika ebisuba. Kyonka ‘tikisoboka Ruhanga kubiiha.’—Abaheburaniya 6:18.
17 Kandi kiri kita ha bintu ebibi byoona ebikozerwe kuruga okujeemara Ruhanga obu kwatandikire? Twina kukiijuka ngu Yahwe ali w’obusobozi bwoona. Nahabwekyo nasobora, kandi naija kwihaho byoona ebikurugi’raho okubonabona. Nkoku tumazire kwega, okusiswa kw’obuhangwa kwija kumarwaho ensi obw’erafooka Rugonjo rwa Ruhanga. Kuraba omu kwikiririza omu kicunguro kya Yesu byoona ebiruga omu kibi nibija kumarwaho, kandi kuraba omu kuhumbuka, n’okufa nikwija kumarwaho. Ruhanga alikozesa Yesu “ahwerekereze emirimo ya Setani.” (1 Yohana 3:8) Binu byoona Yahwe alibikora omu kasumi ke akasemerire. Nitusiima habwokuba okugumisiriza kwe, kumuleteire kulindaho kukikora kinu kyatuhereza omugisa kwega amananu n’okumuhereza. (2 Petero 3:9, 10) Omu kasumi niko kamu, Ruhanga aikaire n’aserra abaramya abesigwa kandi n’abakonyera kugumisiriza okubonabona kwoona okubakutunga omu nsi enu embi.—Yohana 4:23; 1 Abakolinso 10:13.
18 Abamu basobora kwekaguza, okubonabona kwakubaire kutangirwe kakuba Ruhanga yahangire Adamu na Hawa batarukusobora kumujeemera? Kugarukamu ekikaguzo ekyo, noyetaga kwijuka ekisembo eky’omuhendo Yahwe eki yakuhaire.
ORAKOZESA OTA EKISEMBO RUHANGA EKYAKUHAIRE?
19 Nkoku twarozere omu Suura eya 5, abantu bakahangwa n’obugabe bw’okwecweramu. Okimanyire ngu ekyo kisembo ky’omuhendo mwingi muno? Ruhanga akahanga ebisoro bingi muno, kyonka bihondera buhondera magezi agabihangirwemu. (Enfumu 30:24) Abantu nabo bakozere ebyooma ebikusobora kukora buli kimu ekyabitegekiirwe kyonka bitaina magezi g’okwecweramu. Twakusemerirwe kakuba Ruhanga yabaire atuhangire mulingo ogwo? Nakataito, twina kusiima obugabe bw’okusobora kwecweramu muntu wa mulingo ki ou tukugondeze tube, bw’omezi bw’amulingo ki obu tukugondeze, bantu ba mulingo ki aba twakugondeze kufora banywani baitu n’ebindi bingi. Tugonza muno kuba n’obugabe bw’okwecweramu kandi na Ruhanga nikyo arukutugondeza.
20 Yahwe agonza tumuhereze tutakuhambirizibwa. (2 Abakolinso 9:7) Nk’eky’okurorraho, kiki ekyakukizire kusemeza omuzaire—omwana kumugamba “Ninkugonza” habw’okuba bamugambire akimugambe rundi ki kirugirre kimu ha mutima gwe? Hati ekikaguzo kiri, orakozesa ota obugabe bw’okwecweramu Yahwe obw’akuhaire? Setani, Adamu, na Hawa bakakozesa kubi ekisembo kinu eky’okwecweramu. Bakanga Yahwe Ruhanga. Iwe orakora ota?
21 Oina omugisa gw’okukozesa ekisembo ky’okwecweramu omu mulingo ogukuki’rayo kimu oburungi. Nosobora kweteraniza ha bukaikuru n’obukaikuru bw’abantu abakomeremu kuba harubaju rwa Yahwe. Baletera Ruhanga kusemererwa kwingi habwokuba bakyoleka ngu Setani mubiihi kandi alemerwe nk’omulemi. (Enfumo 27:11) Naiwe nosobora kukora nikyo kimu n’ocwamu kurubasa obw’omezi bwaawe omu mulingo ogukukirayo oburungi. Kinu nikyo ekirabazibwaho omu suura eragarukaho.
BAIBULI EKY’EYEGESA
- Ruhanga tali nuwe aletaho ebintu ebibi omu nsi.—Yobu 34:10.
- Setani akagurukyagurukya obukuru bwa Ruhanga obu y’amwesire mubiihi ngu kandi tarukugondeza abahereza be ebirungi.—Okubanza 3:2-5.
- Yahwe naija kukozesa Omwana we, Omulemi w’Obukama bwe kumarraho kimu okubonabona kwoona.—1 Yohana 3:8.
Ebikaguzo
1, 2. Abantu baina kubonabona kwa mulingo ki, kubaletire kwekaguza bikaguzo bya mulingo ki?
3, 4. (a) Kiki ekikwoleka ngu teri nsobi kukaguza habwaki Ruhanga alekereho okubonabona? (b) Yahwe ahu’ra ata obwarora obubi n’okubonabona?
5. Obundi n’obundi bulyo ki obuhebwa kulengaho kusoborra habwaki abantu nibabonabona, baitu yo Baibuli eyegesa ki?
6. Habwaki abantu baingi bakora ensobi y’okujunana Ruhanga habw’okubonabona okuli omu nsi?
7, 8. (a) Ensi eyoleka eta emiringo y’omulemi wayo? (b) Okutahiki’ra kw’omuntu, ‘obusumi n’obutandwa’ by’ongerize bita ha kubonabona kw’abantu?
9. Habwaki nitusobora kukigumya ngu Ruhanga aina ensonga nnungi ey’okulekaho okubonabona?
10. Setani akaletaho kugurukyagurukya kwa mulingo ki, kandi ata?
11. Habwaki Yahwe atarahwerekeririzeho abajeemu omu Adeni?
12, 13. Hayo eky’okurroraho ekikwoleka habwaki Yahwe aikirize Setani kuba mulemi w’ensi enu kandi habwaki akirize n’abantu kwerema bonka?
14. Yahwe kucwamu kuleka abantu kwerema kirabagasira kita?
15, 16.(a) Habwaki Yahwe alekereho okubonabona kumara akasumi karaira? (b) Habwaki Yahwe atatangire ebikorwa ebibi muno nk’okucwa ebiragiro kubaho?
17, 18. Yahwe arako’ra ki obubi bwoona oburugire omu bulemi bw’abantu n’ebyo Setani eby’akozere?
19. Kisembo ki eky’omuhendo Yahwe ekyatuhaire, kandi habwaki twine kukisiima?
20, 21. Twakukozeseze tuta ekisembo ky’okwecweramu omu mulingo ogurukuki’rayo kimu oburungi, kandi habwaki twakugondeze kukora tutyo?


text:
Essuula 3
1 Naye tegeera kino nga mu nnaku ez'oluvannyuma ebiro eby'okulaba ennaku birijja.
2 Kubanga abantu baliba nga beeyagala bokka, abaagala ebintu, abeenyumiriza, ab'amalala, abavumi, abatagondera bazadde baabwe, abateebaza, abatali batukuvu,
3 abatayagala ba luganda, abatatabagana, abawaayiriza, abateegendereza, abakambwe, abatayagala bulungi,
4 ab'enkwe, abakakanyavu, abeegulumiza, abaagala essanyu okusinga Katonda;
5 nga balina ekifaananyi ky'okutya Katonda, naye nga beegaana amaanyi gaakwo: era nabo obakubanga amabega.
6 Kubanga ku abo be bantu abasensera mu nnyumba ne banyaga abakazi abasirusiru abazitoowererwa ebibi ebingi, abafugibwa okwegomba okutali kumu,
7 abayiga bulijjo, ne batayinza ennaku zonna kutuuka ku kutegeerera ddala mazima.
8 Era nga Yane ne Yambere bwe baaziyiza Musa, ne bano bwe batyo baziyiza amazima; bayonooneka amagezi gaabwe, abatasiimibwa mu kukkiriza.
9 Naye tebalyeyongerako kuyitirira: kubanga obusirusiru bwabwe bulitegeererwa ddala abantu bonna, era ng'obwa bali bwe bwali.
10 Naye gwe wagoberera nnyo okuyigiriza kwange, empisa zange, okuteesa kwange, okukkiriza kwange, okugumiikiriza kwange, okwagala kwange, okulindirira kwange,
11 okuyigganyizibwa kwange, okubonaabona kwange; ebyambeerako mu Antiyokiya, mu Ikoniyo, mu Lusitula; okuyigganyizibwa kwe nnayigganyizibwanga bwe kwali: era Mukama waffe yandokola mu byonna.
12 Naye era bonna abaagala mu Kristo Yesu okukwatanga empisa ez'okutya Katonda banaayigganyizibwanga.
13 Naye abantu ababi n'abeetulinkirira balyeyongera okuyitiriranga mu bubi, nga balimba era nga balimbibwa.
14 Naye ggwe beeranga mu ebyo bye wayiga n'otegeerera ddala, ng'omanyi abakuyigiriza bwe bali;
15 era ng'okuva mu buto wamanyanga ebyawandiikibwa ebitukuvu ebiyinza okukugeziwaza okuyingira mu bulokovu olw'okukkiriza okuli mu Kristo Yesu.
16 Buli ekyawandiikibwa kirina okuluŋŋamya kwa Katonda, era kigasa olw'okuyigirizanga, olw'okunenyanga, olw'okutereezanga, olw'okubuulira okuli mu butuukirivu;
17 omuntu wa Katonda alemenga okubulwa kyonna kyonna, ng'alina ddala byonna olwa buli mulimu omulungi.


text:
Essuula 3
1 Kale Omuyudaaya asinga atya? oba n'okukomolebwa kugasa ki?
2 Kugasa nnyo mu bigambo byonna: eky'olubereberye kubanga baateresebwa Katonda bye yayogera.
3 Kubanga kiba ki abamu bwe bataba na kukkiriza, obutakkiriza bwabwe buliggyawo obwesigwa bwa Katonda?
4 Kitalo: nedda, Katonda abeerenga wa mazima, naye buli muntu abeerenga mulimba; nga bwe kyawandiikibwa nti Obeere n'obutuukirivu mu bigambo byo, Osinge bw'osalirwa omusango.
5 Naye obutali butuukirivu bwaffe bwe butenderezesa obutuukirivu bwa Katonda, tunaayogera tutya? Katonda talina butuukirivu aleeta obusungu? (Njogera mu buntu.)
6 Kitalo: kubanga, (bwe kiba bwe kityo), Katonda alisalira atya ensi omusango?
7 Naye amazima ga Katonda bwe geeyongera okulabika olw'obulimba bwange ye n'aweebwa ekitiibwa, nze kiki ekinsaliza omusango nate ng'omwonoonyi
8 era kiki ekitulobera okwogera (nga bwe tuwaayirizibwa, era ng'abamu bwe boogera nti tugamba) nti Tukolenga ebibi, ebirungi biryoke bijje? abo okusalirwa omusango kwa nsonga.
9 Kale kiki? ffe zisanze okusinga bo? Nedda n'akatono: kubanga tusoose okuwawaabira Abayudaaya era n'Abayonaani nti bonna bafugibwa kibi;
10 nga bwe kyawandiikibwa nti Tewali mutuukirivu n'omu;
11 Tewali ategeera, Tewali anoonya Katonda;
12 Bonna baakyama, baafuuka batasaana wamu; Tewali akola obulungi, tewali n'omu;
13 Omumiro gwabwe ye ntaana eyasaamiridde; Balimba n'ennimi zaabwe; Obusagwa bw'embalasaasa buli wansi w'emimwa gyabwe:
14 Akamwa kaabwe kajjudde okukolima n'okukaawa:
15 Ebigere byabwe byanguwa okuyiwa omusaayi;
16 Okuzikirira n'obunaku biri mu makubo gaabwe;
17 So tebamanyanga kkubo lya mirembe:
18 Tewali kutya Katonda mu maaso gaabwe.
19 Naye tumanyi nga byonna amateeka bye googera, gagamba abo abalina amateeka; buli kamwa konna kazibibwe, n'ensi zonna zibeereko omusango eri Katonda:
20 kubanga olw'ebikolwa by'amateeka alina omubiri yenna taliweebwa butuukirivu mu maaso ge: kubanga amateeka ge gamanyisa ekibi.
21 Naye kaakano awatali mateeka obutuukirivu bwa Katonda, obutegeezebwa amateeka ne bannabbi, bulabisibwa;
22 bwe butuukirivu bwa Katonda olw'okukkiriza Yesu Kristo eri bonna abakkiriza; kubanga tewali njawulo;
23 kubanga bonna baayonoona, ne batatuuka ku kitiibwa kya Katonda;
24 naye baweebwa obutuukirivu bwa buwa lwa kisa kye olw'okununulibwa okuli mu Kristo Yesu:
25 Katonda gwe yassaawo okuba omutango, olw'okukkiriza omusaayi gwe, okulaga obutuukirivu bwe, olw'okuleka ebibi ebyakolebwanga edda, Katonda ng'agumiikiriza;
26 okulaga obutuukirivu bwe mu biro bino: alyoke abeere omutuukirivu era ng'awa obutuukirivu akkiriza Yesu.
27 Kale okwenyumiriza kuli luuyi wa? Kwaziyizibwa. Kwaziyizibwa n'amateeka gafaanana gatya? ga bikolwa? Nedda: naye n'amateeka ga kukkiriza.
28 Kyetuva tubala ng'omuntu aweebwa obutuukirivu lwa kukkiriza awatali bikolwa bya mu mateeka.
29 Oba Katonda, Katonda wa Bayudaaya? era si Katonda wa ba mawanga? Weewaawo, era wa ba mawanga:
30 oba nga Katonda ali omu, aliwa obutuukirivu abakomole olw'okukkiriza, n'abatali bakomole olw'okukkiriza.
31 Kale amateeka tugaggyawo olw'okukkiriza? Kitalo: nedda, tuganyweza bunyweza.


text:
Rwasha
Federeshion ya Rwasha (Rwasha) ye'nsi esinga obunen munsi yonna. Ebituundu byaayo bli mu Bulaaya ate ne mu Eezia. Rwasha erina booda ne'nsi kumi na nya, Noowe, Finilandi, Estonia, Lativia, Lithueenia, Bupoolo, Belarus, Yukrein, Jooja, Azerbaidžan, Kazakstan, Cayina, Mongoolia ne North Korea. Ekibuga kya Rwasha ekikulu ciyitibwa Moosko.
Ebwaafayo[kyusa | edit source]
Mu mwaaka 1700 Pietro Ssemaanyi yavuumbula obwakabaka bwa Rwasha. Mu 1917 ba Bolshevik baawaba obufuzi nebajjakko kabaka Nikolai II. Mu 1922 ba Bolshevik baavumbula Soviet Union. Mu 1991 Soviet Union yagwa kaakano Rwasha ne baddamu okugiyita Rwasha naye obwakabaka tebwazibwawo.
Obufuzi[kyusa | edit source]
Rwasha ya nsi ezegatta, oba federeshion. Omukulembese we'nsi ye prezideenti. Prai minista (katikkiro) yaalondo presidenti naye ne paalamenti erina okumukkiriza. Prezidenti asobola okufuga taamuzi biri ku murundi gumu naye nga wayiseewo ebbanga asobola okuddako.
Kaakano prezidenti wa Rwasha ye Vladimir Putin, katikkiro ye Dmitry Medvedev.


text:
2 Ebyomumirembe
Chapter 30
1 Awo Keezeekiya n'atumira Isiraeri yenna ne Yuda, era n'awandiikira ebbaluwa Efulayimu ne Manase, bajje mu nnyumba ya Mukama mu Yerusaalemi, okukwata Okuyitako eri Mukama Katonda wa Isiraeri.
2 Kubanga kabaka yali ateesezza ne bakulu be n'ekibiina kyonna ekyali mu Yerusaalemi okukwatira Okuyitako mu mwezi ogw'okubiri.
3 Kubanga tebaayinza kukukwatira mu biro ebyo, kubanga bakabona baali tebannaba kwetukuza abangi ab'okumala, so n'abantu nga tebannakuŋŋaanira e Yerusaalemi.
4 Ekigambo ekyo ne kiba kirungi mu maaso ga kabaka n'ekibiina kyonna.
5 Awo ne bassaawo etteeka okulangira okubuna Isiraeri yenna okuva e Beeruseba okutuuka e Ddaani, bajje okukwata Okuyitako eri Mukama Katonda wa Isiraeri e Yerusaalemi: kubanga tebaakukwatanga abangi ennyo bwe batyo nga bwe kyawandiikibwa.
6 Awo ababaka ne bagenda nga balina ebbaluwa ezaava eri kabaka n'abakulu be okubuna Isiraeri yonna ne Yuda, era ng'ekiragiro kya kabaka bwe kyali, nti Mmwe abaana ba Isiraeri, mukyukire nate Mukama Katonda wa Ibulayimu, Isaaka, ne Isiraeri, akomewo eri ekitundu kyammwe ekifisseewo ekiwonye mu mukono gwa bakabaka b'e Bwasuli.
7 So temufaanana bajjajjammwe ne baganda bammwe abaasobyanga Mukama Katonda wa bajjajjaabwe n'okuwaayo n'abawaayo eri okuzikirira nga bwe mulaba.
8 Kale mmwe temuba ba nsingo nkakanyavu nga bajjajjammwe bwe baali; naye mweweeyo eri Mukama, muyingire mu kigwa kye kye yatukuza emirembe gyonna, muweereze Mukama Katonda wammwe, ekiruyi kye ekikambwe kikyuke kibaveeko.
9 Kubanga bwe munaakyukira nate Mukama, baganda bammwe n'abaana bammwe baliraba okusaasirwa mu maaso g'abo abaabatwala nga basibe, ne bakomawo mu nsi eno: kubanga Mukama Katonda wammwe wa kisa, asaasira, so taakyusenga amaaso ge okubavaako, mmwe bwe munaddanga gy'ali.
10 Awo ababaka ne bayita mu nsi ya Efulayimu n'eya Manase nga babuna ebibuga ne batuuka mu Zebbulooni: naye ne babasekerera nnyo ne babaduulira.
11 Era naye abamu ku Aseri ne Manase ne Zebbulooni ne beetoowaza ne bajja e Yerusaalemi.
12 Era ne mu Yuda ne muba omukono gwa Katonda okubawa omutima gumu n'okukola ekiragiro kya kabaka n'eky'abakulu olw'ekigambo kya Mukama.
13 Awo abantu bangi ne bakuŋŋaanira e Yerusaalemi okukwata embaga ey'emigaati egitazimbulukuswa mu mwezi ogw'okubiri, ekibiina kinene nnyo nnyini.
14 Ne bagolokoka ne baggyawo ebyoto ebyali mu Yerusaalemi n'ebyoto byonna eby'obubaane ne babiggyawo, ne babisuula mu kagga Kidulooni.
15 Awo ne balyoka batta Okuyitako ku lunaku olw'ekkumi n'ennya olw'omwezi ogw'okubiri: bakabona n'Abaleevi ne bakwatibwa ensonyi, ne beetukuza ne baleeta ebiweebwayo ebyokebwa mu nnyumba ya Mukama.
16 Ne bayimirira mu kifo kyabwe nga bwe baalagirwa ng'amateeka bwe gali aga Musa omusajja wa Katonda: bakabona na bamansira omusaayi gwe baatoolera mu mukono gw'Abaleevi.
17 Kubanga mu kibiina mwalimu bangi abateetukuzizza: Abaleevi kyebaava balagirwa omulimu ogw'okutta Okuyitako olwa buli muntu ataali mulongoofu, okubatukuza eri Mukama.
18 Kubanga ku bantu bangi nnyo nnyini, bangi ku Efulayimu ne Manase, Isakaali ne Zebbulooni, baali tebeetukuzizza, naye ne bamala galya Okuyitako naye si nga bwe kyawandiikibwa. Kubanga Keezeekiya yali abasabidde ng'ayogera nti Mukama ow'ekisa asonyiwe buli muntu
19 asimba omutima gwe okunoonya Katonda Mukama, Katonda wa bajjajjaabe, newakubadde nga talongoosebwa ng'okunaazibwa okw'omu kigwa bwe kuli.
20 Awo Mukama n'awulira Keezeekiya, n'awonya abantu.
21 Abaana ba Isiraeri abaali bali awo e Yerusaalemi ne bakwatira embaga ey'emigaati egitazimbulukuswa ennaku musanvu n'essanyu lingi: Abaleevi ne bakabona ne batendereza Mukama buli lunaku, nga bayimba n'ebintu ebivuga ennyo eri Mukama.
22 Keezeekiya n'ayogera ebigambo eby'okusanyusa n'Abaleevi bonna abaalina amagezi mu kuweereza Mukama. Awo ne baliira ennaku omusanvu okumala embaga, nga bawaayo ssaddaaka ez'ebiweebwayo olw'emirembe, era nga baatulira Mukama Katonda wa bajjajaabwe.
23 Awo ekibiina kyonna ne bateesa ebigambo okukwata ennaku musanvu endala: ne bakwata ennaku musanvu endala n'essanyu.
24 Kubanga Keezeekiya kabaka wa Yuda n'awa ekibiina okuba ebiweebwayo ente lukumi n'endiga kasanvu; n'abakulu ne bawa ekibiina, ente lukumi n'endiga kakumi: ne bakabona bangi nnyo ne beetukuza.
25 Ekibiina kyonna ekya Yuda wamu ne bakabona n'Abaleevi n'ekibiina kyonna ekyava mu Isiraeri n'abagenyi abaava mu nsi ya Isiraeri n'abatuula mu Yuda ne basanyuka.
26 Awo ne waba essanyu lingi mu Yerusaalemi: kubanga okuva mu biro bya Sulemaani mutabani wa Dawudi kabaka wa Isiraeri tewabangawo ebifaanana ebyo mu Yerusaalemi:
27 Awo bakabona Abaleevi ne bagolokoka ne basabira abantu omukisa: eddoboozi lyabwe ne liwulirwa, okusaba kwabwe ne kulinnya mu kifo ekitukuvu mw'abeera, mu ggulu.


text:
Zabbuli
Chapter 95
1 Mujje, tuyimbire Mukama: Tuyimbire n'eddoboozi ery'essanyu ejjinja ery'obulokozi bwaffe.
2 Tujje mu maaso ge n'okwebaza, Tumuyimbire n'eddoboozi ery'essanyu ne zabbuli.
3 Kubanga Mukama ye Katonda omukulu, Era Kabaka omukulu asinga bakatonda bonna.
4 Enkonko z'ensi ziri mu mukono gwe; N'entikko z'ensozi nazo zizze.
5 Ennyanja yiye, era yagikola; N'emikono gye gye gyabumba olukalu.
6 Mujje, tusinze, tuvuuname; Tufukamire mu maaso ga Mukama Omutonzi waffe:
7 Kubanga ye Katonda waffe, Naffe tuli bantu ba ttale lye, era endiga ez'omu mukono gwe. Leero, oba nga munaawulira eddoboozi lye,
8 Temukakanyaza mitima gyammwe, nga e Meriba, Nga ku lunaku olw'e Masa mu ddungu:
9 Bajjajja bammwe bwe bankema, Ne bangeza, ne balaba omulimu gwange.
10 Emyaka amakumi ana nanyiikaalira ab'emirembe giri, Ne njogera nti Be bantu abakyama mu mutima gwabwe, So tebamanya makubo gange:
11 Kyennava ndayira mu busungu bwange, Nga tebaliyingira mu kiwummulo kyange.


text:
Engero
Chapter 9
1 Amagezi gazimbye ennyumba yaago, Gatemye empagi zaago musanvu:
2 Gasse ensolo zaago; gatabudde omwenge gwago; Era gategese emmeeza yaago.
3 Gasindise abawala baago, googerera waggulu. Ku bifo eby'omu kibuga ebisinga obugulumivu,
4 Nti Buli atalina magezi akyamire muno: Oyo abulwa okutegeera gamugamba nti
5 Mujje mulye ku mmere yange, Era munywe ku mwenge gwe ntabudde.
6 Mulekenga, mmwe abatalina magezi, mubeerenga abalamu; Era mutambulirenga mu kkubo ery'okutegeera.
7 Anenya omukudaazi yeeswaza: N'oyo abuulirira omubi yeetonnyezaako ebbala.
8 Tobuuliriranga mukudaazi aleme okukukyawa: Buuliriranga ow'amagezi, anaakwagalanga.
9 Yigirizanga ow'amagezi, aneeyongeranga okuba n'amagezi: Yigirizanga omutuukirivu, aneeyongeranga okuyita.
10 Mu kutya Mukama amagezi mwe gasookera: N'okumanya oyo Omutukuvu kwe kutegeera.
11 Kubanga ku bwange ennaku zo ziryongerwa, N’emyaka egy’obulamu bwo girisukkirizibwa.
12 Oba nga olina amagezi, weebeera n’amagezi wekka: Era bw’onoonyoomanga, kuliba ku ggwe wekka.
13 Omukazi omusirisiru aleekaana; Talina magezi, so taliiko ky'amanyi.
14 Era atuula ku mulyango gw'ennyumba ye, Ku ntebe mu bifo eby'omu kibuga ebigulumivu,
15 Okuyita abo abayitawo, Abakwatira ddala amakubo gaabwe,
16 Nti Buli atalina magezi akyamire muno: N'oyo abulwa okutegeera amugamba nti
17 Amazzi amabbe ge gawooma, N'emmere eriirwa mu kyama ye esanyusa.
18 Naye tamanyi ng'abafu bali eyo: Ng'abagenyi be bali mu buziba bw'emagombe.


text:
Chapter 12
1 N'atanula okwogerera nabo mu ngero. Omuntu yasimba olusuku lw'emizabbibu, n'alusibako olukomera, n'asimamu essogolero, n'azimbamu ekigo, n'alupangisaamu abalimi, n'atambula mu nsi endala.
2 Awo omwaka bwe gwatuuka n'atuma omuddu eri abalimi, abalimi bamuwe ebibala by'emizabbibu gye.
3 Ne bamukwata, ne bamukuba, n'addayo ngalo nsa.
4 Ate n'abatumira omuddu omulala, oyo ne bamwasa olubale, ne bamuswaza.
5 N'atuma omulala; oyo ne bamutta: n'abalala bangi; abamu nga babakuba, abalala nga babatta.
6 Yali ng'alina omu, omwana omwagalwa: oluvannyuma n'amutuma gye baali, ng'agamba nti Banassaamu ekitiibwa omwana wange.
7 Naye abalimi bali ne bagambagana bokka na bokka nti Ono ye musika, kale tumutte, n'obusika buliba bwaffe.
8 Ne bamukwata, ne bamutta, ne bamusuula ebweru w'olusuku lw'emizabbibu.
9 Kale alibakola atya nannyini lusuku lw'emizabbibu? Alijja alizikiriza abalimi, n'olusuku lw'emizabbibu aliruwa balala.
10 Temusomanga n'akatono ekyo ekyawandiikibwa nti Ejjinja abazimbi lye baagaana, Eryo lyafuulibwa omutwe ogw'oku nsonda:
11 Ekyo kyava eri Mukama, Era kya kitalo mu maaso gaffe?
12 Ne basala amagezi okumukwata; ne batya ebibiina: kubanga baategeera ng'ageredde ku bo olugero olwo: ne bamuleka, ne bagenda.
13 Ne batuma gy'ali ab'omu Bafalisaayo n'Abakerodiyaani okumutega mu bigambo.
14 Awo bwe bajja, ne bamugamba nti Omuyigiriza, tumanyi ggwe ng'oli wa mazima, so ebigambo by'omuntu yenna tobissaako mwoyo: kubanga tososola mu bantu, naye oyigiriza ekkubo lya Katonda mu mazima: kale kirungi okuwanga Kayisaali omusolo, nantiki si weewaawo?
15 Tuwengayo, oba tetuwangayo? Naye bwe yategeera bunnanfuusi bwabwe, n'abagamba nti Munkemera ki? Mundeetere eddinaali, ngirabe.
16 Ne bagireeta. N'abagamba nti Ekifaananyi kino n'obuwandiikeko buno by'ani? Ne bamugamba nti Bya Kayisaali.
17 Yesu n'abagamba nti Ebya Kayisaali mumuwenga Kayisaali, n'ebya Katonda mumuwenga Katonda. Ne bamwewuunya nnyo.
18 Awo Abasaddukaayo, abagamba nti tewali kuzuukira, ne bajja w'ali; ne bamubuuza ne bagamba nti
19 Omuyigiriza, Musa yatuwandiikira nti Muganda w'omuntu bw'afanga, n'aleka mukazi we, nga talese mwana, muganda we atwalanga mukazi we, n'assizaawo muganda we ezzadde.
20 Kale waaliwo ab'oluganda musanvu: ow'olubereberye n'awasa omukazi, n'afa, n'atalekaawo zzadde;
21 ow'okubiri n'amuwasa n'afa, era naye n'atalekaawo zzadde; n'ow'okusatu bw'atyo:
22 bonna omusanvu ne batalekaawo zzadde. Oluvannyuma bonna nga baweddewo n'omukazi n'afa.
23 Kale bwe balizuukira aliba muka ani ku bo? kubanga bonna omusanvu baamuwasa.
24 Yesu n'abagamba nti Si kyemuva mukyama nga temumanyi ebyawandiikibwa newakubadde amaanyi ga Katonda?
25 Kubanga bwe balizuukira mu bafu tebaliwasa, so tebaliwayira; naye baliba nga bamalayika ab'omu ggulu.
26 Naye eby'abafu okuzuukizibwa; temusomanga mu kitabo kya Musa ku Kisaka, Katonda bwe yamubuulira ng'agamba nti Nze ndi Katonda wa Ibulayimu, era Katonda wa Isaaka, era Katonda wa Yakobo?
27 Si Katonda wa bafu, naye wa balamu: mukyama nnyo.
28 Awo omu ku bawandiisi n'ajja n'awulira nga beebuuzaganya bokka na bokka, n'amanya ng'abazzeemu bulungi, n'amubuuza nti Tteeka ki ery'olubereberye ku gonna?
29 Yesu n'addamu nti Ery'olubereberye lye lino nti Wulira Isiraeri; Mukama Katonda waffe, Mukama ye omu;
30 era yagalanga Mukama Katonda wo n'omutima gwo gwonna, n'obulamu bwo bwonna, n'amagezi go gonna, n'amaanyi go gonna.
31 Ery'okubiri lye lino nti Yagalanga muliraanwa wo nga bwe weeyagala wekka. Tewali tteeka ddala erisinga ago obukulu.
32 Omuwandiisi n'amugamba nti Mazima, Omuyigiriza, oyogedde bulungi nga Katonda ali omu so tewali mulala wabula ye:
33 n'okumwagala n'omutima gwonna, n'okutegeera kwonna, n'amaanyi gonna, n'okwagala muliraanwa wo nga bwe weeyagala wekka kusinga nnyo ebiweebwayo byonna ebiramba ebyokebwa ne ssaddaaka.
34 Awo Yesu bwe yalaba ng'amuzzeemu ng'omutegeevu, n'amugamba nti Toli wala obwakabaka bwa Katonda. Awo ne wataba muntu ayaŋŋanga okumubuuza nate.
35 Yesu n'addamu n'agamba ng'ayigiriza mu yeekaalu nti Abawandiisi ekibagambya ki nti Kristo mwana wa Dawudi?
36 Dawudi yennyini yagamba mu Mwoyo Omutukuvu nti Mukama yagamba Mukama wange nti Tuula ku mukono gwange ogwa ddyo, Okutuusa lwe ndifuula abalabe bo entebe y'ebigere byo.
37 Dawudi yennyini amuyita Mukama we, abeera atya omwana we? Ab'omu kibiina ne bamuwulira n'essanyu.
38 Awo mu kuyigiriza kwe n'abagamba nti Mwekuume abawandiisi abaagala okutambula nga bambadde engoye empanvu, n'okulamusibwa mu butale,
39 n'entebe ez'oku manjo mu makuŋŋaaniro n'ebifo eby'ekitiibwa mu mbaga;
40 abalya ennyumba za bannamwandu, era abasaba ennyo mu bunnanfuusi; abo balizza omusango ogusinga obunene.
41 N'atuula okwolekera eggwanika, n'alaba ebibiina bwe bisuula effeeza mu ggwanika: bangi abaali abagagga abaasuulamu ebingi.
42 Awo nnamwandu omu omwavu n'ajja, n'asuulamu ebitundu bibiri, ye kodulante.
43 N'ayita abayigirizwa be, n'abagamba nti Mazima mbagamba nti Nnamwandu ono omwavu asuddemu bingi okusinga bonna abasuula mu ggwanika:
44 kubanga bonna basuddemu ku bibafikkiridde; naye oyo mu kwetaaga kwe asuddemu byonna by'ali nabyo; bwe bulamu bwe bwonna.


text:
Isaaya
Chapter 15
1 Omugugu gwa Mowaabu. Kubanga mu kiro kimu Ali ekya Mowaabu baakizisa, baakimalawo; kubanga mu kiro kimu Kiri ekya Mowaabu baakizisa, baakimalawo.
2 Ayambuse e Bayisi ne Diboni, ku bifo ebigulumivu, okukaaba amaziga: Mowaabu awowogganira Nebo ne Medeba: ku mitwe gyabwe gyonna kuliko ebiwalaata, buli kirevu kimwereddwa.
3 Beesibira ebibukutu mu nguudo zaabwe: waggulu ku nnyumba zaabwe ne mu mbuga zaabwe buli muntu awowoggana, ng'akaaba nnyo amaziga.
4 Ne Kesuboni alira, ne Ereyale; eddoboozi lyabwe liwulirwa okutuuka e Yakazi: basserikale ba Mowaabu kyebava boogerera waggulu; obulamu bwe bukankana mu nda mu ye.
5 Omutima gwange gukaabira Mowaabu; abakungu be baddukira e Zowaali, e Yegulasuserisiya: kubanga awayambukirwa e Lukisi gye balinnyira nga bakaaba amaziga; kubanga bakaabira mu kkubo ery'e Kolonayimu okukaaba okw'okuzikirira.
6 Kubanga amazzi ag'e Nimulimu galirekebwawo: kubanga omuddo guwotokedde ddala, omuddo omugonvu guggwaawo, tewali kintu kimera.
7 Ebintu ebingi bye bafunye n'ebyo bye baterese kyebaliva babitwala eri omugga ogw'enzingu.
8 Kubanga okukaaba kwetoolodde ensalo za Mowaabu; okuwowoggana kwakwo kutuuse e Yegulayimu, n'okuwowoggana kwakwo kutuuse e Beererimu.
9 Kubanga amazzi ag'e Dimoni gajjudde omusaayi: kubanga ndyeyongera okuleeta ebirala nate ku Dimoni, empologoma ku oyo awona ku Mowaabu, ne ku abo abalifikkawo ku nsi.


text:
Zabbuli
Chapter 135
1 1 Mumutendereze Mukama. Mutendereze erinnya lya Mukama, Mumutendereze, mmwe abaddu ba Mukama:
2 Mmwe abayimirira mu nnyumba ya Mukama, Mu mpya z'ennyumba ya Katonda waffe.
3 Mumutendereze Mukama; kubanga Mukama mulungi: Muyimbe okutendereza erinnya lye; kubanga lya ssanyu.
4 Kubanga Mukama yeeroboza Yakobo okuba owuwe, Ne Isiraeri okuba ow'envuma ye yekka.
5 Kubanga mmanyi nga Mukama mukulu, Era nga Mukama waffe asinga bakatonda bonna.
6 Buli ky'ayagadde Mukama akikoze, Mu ggulu ne mu nsi, mu nnyanja ne mu by'obuziba byonna.
7 Anyoosa omukka okuva ku nkomerero z'ensi; Aleetera enjota enkuba; Afulumya empewo mu mawanika ge.
8 Eyakuba ababereberye ab'e Misiri, Ab'abantu era n'ab'ensolo.
9 Yaweereza obubonero n'eby'amagero wakati mu ggwe, ggwe Misiri, Ku Falaawo, ne ku baddu be bonna.
10 Eyakuba amawanga amangi, N'atta bakabaka ab'amaanyi;
11 Sikoni kabaka w'Abamoli, Ne Ogi kabaka w'e Basani, N'amatwale gonna aga Kanani:
12 N'agaba ensi yaabwe okuba obusika, Obusika eri Isiraeri abantu be.
13 Erinnya lyo, ai Mukama, libeerera ennaku zonna; N'ekijjukizo kyo, ai Mukama, okutuusa emirembe gyonna.
14 Kubanga Mukama alisalira omusango abantu be, Era alyejjusa mu bigambo eby'abaddu be.
15 Ebifaananyi eby'amawanga ye ffeeza, ye zaabu, Omulimu ogw'emikono gy'abantu.
16 Birina obumwa, naye tebyogera; Birina amaaso, naye tebiraba;
17 Birina amatu, naye tebiwulira; So tewali mukka mu bumwa bwabyo.
18 Ababikola balibifaanana; Weewaawo, buli abyesiga.
19 Mmwe ennyumba ya Isiraeri, mumwebaze Mukama: Mmwe ennyumba ya Alooni, mumwebaze Mukama:
20 Mmwe ennyumba ya Leevi, mumwebaze Mukama: Mmwe abatya Mukama, mumwebaze Mukama.
21 Mukama yeebazibwe okuva mu Sayuuni, Atuula mu Yerusaalemi. Mumutendereze Mukama.


text:
OMUKWANO okuwangaala buli muntu alina by’ayagala okufuna n’okumukolera ng’ali mu kisaawe ne bw’aba akivuddemu.
Atamanyi bya kukolera munne naddala omusajja ng’avudde mu kisaawe ky’ekiseera weekwate pulogulaamu y’Akasaale k’Omukwano ebeerawo buli lwa Ssande ku Bukedde Ttivvi nga bassenga Annet Nandujja, Halima Namakula ne kkojja Abbey Kabanda bakubaganya ebirowoozo ku nsonga z’ekisenge n’amaka.
Nandujja yagambye nti omusajja ayagala nnyo okumubudaabuda ng’avudde mu kisaawe era bw’otomuwa budde weesanga n’oluzannya oluddako lumulemye.
Naye singa omufaako ebinywa ne byegolola bulungi tewaba kimulemesa kuzannya mulundi gwa kubiri.
Ye Kabanda yayongeddeko nti munno yeetaaga kulongoosa bulungi n’omuleetera n’akatunda akannyogoga naye amanye nti by’akoze omukazi osiimye bulungi.
Naye bw’alaba nga tomufuddeeko ng’abyeviirako. Abamu kibaleetera n’okufunayo abakyala abalala abamanyi kigambo ku buddabudda kye kitegeeza mu mukwano.
Era n’ayongerako nti kiba kirungi buli muntu okubuuza munne ekintu ekimunyumidde n’ekitatambudde bulungi. Kino kibayamba omulundi oguddako buli omu n’asobola okusanyusa munne.
Wabula yagasseeko nti omukazi naye yeetaaga okufiibwaako mu ngeri ey’enjawulo omuli okumwebaza emirimu gyonna n’okumukakasa nti ekijjulo kikuwoomedde.


text:
OBWENZI mu bafumbo n’abatali bususse n’ekivuddemu bwe bumenyi bw’amateeka omuli obutemu, okweyokya asidi, okusala abasajja ebitundu byekyama, okusaanyaawo ebintu by’awaka n’ebirala.
Bino oluusi bitwaliddemu abaana abasigadde ettayo n’abamu okufuna ebisago n’abazadde.
Kino kikosa ggwanga kuba omwana bw’ataataaganyizibwa mu myaka emimpi, kyeragira mu nneeyisa ye ng’akuze.
Ate okwewala bino byonna, bw’owulira ng’okooye okubeera n’omwagalwa wo, mwawukane mu mirembe okwewala okuyiwa omusaayi.
Duncan Kisa,
Namulesa.


text:
Bya HENRY KASOMOKO
NGA Uganda yeetegekera okujaguza emyaka 50 egy’ameefuga, ekitongole kya KCCA kitandise okuyonja ebitundu ebyesudde ebweru w'e kibuga omuli emyala n’emifulejje.
Wiiki eno KCCA ebadde egogola emyala e Kyebando , Bukoto, Kamwokya n'ebitundu ebirala. Kino kisanyusizza abatuuze b’e Kamwokya era abatuuze baagambye nti emyala mu kitundu kino gibadde gyazibikira olwa kasasiro asuulibwamu ne kiremesa amazzi okutambula.
"Ekikolwa ekitongole kino kye kikoze kiragidde ddala nti eggwanga litandise okwetegekera ameefuga kuba kati tolina w’oyisa kigere n’otosanga bakozi ba KCCA nga bayonja,” omu ku batuuze Mukiibi bwe yagambye.
Abatuuze bagamba nti emyala gino gibeeraliikiriza nnyo naddala mu biseera by'enkuba kubanga amazzi gabadde gajjula ne gabooga olwo ne gayingira mu nnyumba z'abantu.Abamu babadde batuuse n’okusenguka mu bitundu emyala gino mwe giyita olw'endwadde naddala omusujja gw'ensiri.


text:
Bya ANDREW MUGONZA
DDIIFIRI Isaac Katende eyalamudde omupiira wakati wa Kampala University ne Sadolin mu kikopo kya Masaka Municipal Cup, yasimattuse okuganjabulwa bawagizi, abaamulumirizza okudibaga omupiira.
Gwabadde ku kisaawe kya Masaka Recreation Ground era Sadoline ye yasoose okuteeba. Mu kitundu ekyokubiri, abawagizi ba Kampala University, baalumirizza ddiifiri Katende obutafa ku bazannyi baabwe nti obwedda babakompola endobo ng'atunula. Omutendesi waabwe, Augstine Walusimbi yamulumbye era ne ddiifiri n'amugoba ku kisaawe n'agenda okugulabira mu bawagizi.
Kampala University, yateebye ggoolo ey'ekyenkanyi ddiifiri gye yasse ng'ebula eddakiika bbiri omupiira guggwe era abawagizi b'enjuyi zombi ne beesogga ekisaawe ne batandika okulwana abamu ne baagala okulumba ddiifiri naye ne yeemulula n'adduka. Gwayiise guli 1-1.
Abategesi b’empaka zino nga bakulemberwa Peter Ssennabulya baategeezezza nti bagenda kutuula ng'olukiiko basalewo eky’okukola nga bamaze okukola okunoonyereza ku kyavuddeko omupiira guno okuyiika.


text:
Ekyabalamuzi
Chapter 10
1 Awo oluvannyuma lwa Abimereki ne wabaawo Toola mutabani wa Puwa, mutabani wa Dodo, omusajja wa Isakaali, okulokola Isiraeri; n'abeera mu Samiri mu nsi ya Efulayimu ey'ensozi.
2 N'alamulira Isiraeri emyaka abiri mu esatu, n'afa, ne bamuziika mu Samiri.
3 Oluvannyuma lw'oyo ne wabaawo Yayiri Omugireyaadi; n'alamulira Isiraeri emyaka abiri mu ebiri.
4 Era yalina batabani be asatu, abeebagalanga abaana b'endogoyi asatu, nabo baalina ebibuga asatu, bye bayita Kavosuyayiri okutuusa leero, ebiri mu nsi ya Gireyaadi.
5 Yayiri n'afa ne bamuziika mu Kamoni.
6 Abaana ba Isiraeri ne beeyongera nate okukola ekyali mu maaso ga Mukama ekibi, ne baweereza Babaali, ne Asutaloosi ne bakatonda ab'e Busuuli, ne bakatonda ab'e Sidoni, ne bakatonda ba Mowaabu, ne bakatonda ab'abaana ba Amoni, ne bakatonda ab'Abafirisuuti; Mukama ne bamuvaako ne batamuweereza.
7 Obusungu bwa Mukama ne bubuubuuka ku Isiraeri, n'abatunda mu mukono gw'Abafirisuuti, ne mu mukono gw'abaana ba Amoni.
8 Ne beeraliikiriza ne bajooga abaana ba Isiraeri omwaka ogwo: (baajoogera) emyaka kkumi na munaana abaana ba Isiraeri bonna abaali emitala wa Yoludaani mu nsi y'Abamoli eri mu Gireyaadi.
9 Abaana ba Amoni ne basomoka Yoludaani okulwanyisa ne Yuda ne Benyamini n'ennyumba ya Efulayimu; n'okweraliikirira Isiraeri ne yeeraliikirira nnyo.
10 Abaana ba Isiraeri ne bakaabira Mukama nga boogera nti Twakusobya kubanga twava ku Katonda waffe; ne tuweereza Babaali.
11 Mukama n'agamba abaana ba Isiraeri nti Saabalokola eri Abamisiri n'eri Abamoli, eri abaana ba Amoni n'eri Abafirisuuti?
12 Era ne Basidoni n'Abamaleki n'Abamawoni baabajooga; ne munkaabira ne mbalokola mu mukono gwabwe.
13 Naye mwanvaako ne muweereza bakatonda abalala: kyenva nnema okugenda okubalokola nate.
14 Mugende mukaabire bakatonda be mwalonda; bo babalokolenga mu biro eby'okunakuwala kwammwe.
15 Abaana ba Isiraeri ne bagamba Mukama nti Twayonoona: tukole kyonna ky'onoolaba nga kirungi: kyokka tuwonye leero, tukwegayiridde.
16 Ne baggya mu bo bakatonda abaggya ne baweereza Mukama: omwoyo gwe ne gumuluma olw'ennaku za Isiraeri.
17 Awo abaana ba Amoni ne balyoka bakuŋŋaana ne basiisira mu Gireyaadi. Abaana ba Isiraeri ne bakuŋŋaana ne basiisira mu Mizupa.
18 Abantu, abakulu ab'e Gireyaadi, ne bagambagana nti Omusajja aluwa alisooka okulwanyisa abaana ba Amoni? oyo ye aliba omukulu w'abo bonna abatuula mu Gireyaadi.


text:
Obadiya
Chapter 1
1 Okwolesebwa kwa Obadiya. Bw'ati bw'ayogera Mukama Katonda ku Edomu; nti Tuwulidde ebigambo ebiva eri Mukama n’omubaka atumiddwa eri amawanga nti Muyimuke, tuyimuke ku nsi ye tulwane naye.
2 Laba, nkufudde omuto mu mawanga; onyoomebwa nnyo ggwe.
3 Amalala ag'omu mutima gwo gakukyamizza, ggwe azimba mu biwuku eby'omu lwazi, ggwe atuula waggulu; ayogera mu mutima gwe nti Ani alinzisa wansi?
4 Newakubadde ng'olinnya mu ggulu ng'empungu era ekisu kyo nga kiteekebwa wakati mu munnyeenye, ndikussa wansi ove eyo; bw'ayogera Mukama.
5 Oba ababbi bajja gy'oli, oba abanyazi ekiro (so nga ozikirira!) tebandibbye bya kubamala? oba abanozi b'ezabbibu bajja gy'oli, tebandirese zabbibu ezeerebwawo?
6 Ebya Esawu nga binoonyezebwa, ebikwekebwa ye nga bivumbuka!
7 Abantu bonna abaalagaana gy'oli bakuwerekedde okutuuka ku nsalo; abantu abaali balina emirembe naawe bakukyamizza era bakulemye; abaalya emmere yo batega omutego wansi wo; so temuli kutegeera mu ye.
8 Ku lunaku luli sigenda kuzikiriza abagezigezi bave mu Edomu n'okutegeera kuve mu lusozi lwa Esawu? bw'ayogera Mukama.
9 Era abazira bo; ggwe Temani, balyekanga buli muntu alyoke aggibwe mu lusozi lwa Esawu era attibwe.
10 Kubanga wagirira amaanyi muganda wo Yakobo, ensonyi zirikukwata era oliggibwawo emirembe gyonna.
11 Ku lunaku lwe wayimirira ku mabbali, ku lunaku abayise lwe baanyaga ebintu bye n'abagenyi lwe baayingira mu nzigi ze eza wankaaki ne bakuba akalulu ku Yerusaalemi, naawe n'ofaanana ng'omu ku abo.
12 Naye totunuulira lunaku lwa muganda wo ku lunaku olw'okugwirwako akabi, so tosanyuka olw'abaana ba Yuda ku lunaku olw'okuzikirira kwabwe; so teweekuza n'akamwa ko ku lunaku olw'akabi.
13 Toyingiranga mu luggi olwa wankaaki olw'abantu bange ku lunaku mwe balirabira ennaku; so naawe totunuuliranga kabi kaabwe ku lunaku mwe balirabira ennaku so temukomanga ku bintu byabwe ku lunaku mwe balirabira ennaku.
14 So toyimiriranga mu masaŋŋanzira okuzikiriza abantu be abawona; so towangayo bantu be abasigalawo ku lunaku olw'akabi.
15 Kubanga olunaku lwa Mukama lusemberedde amawanga gonna: nga bwe wakola bwe kityo bwe kirikukolebwa ggwe; by'okola biridda ku mutwe gwo.
16 Kubanga bwe mwanyweranga ku lusozi lwange olutukuvu, bwe kityo amawanga gonna bwe ganaanywanga ennaku zonna; weewaawo, ganaanywanga ganaamiranga galiba ng'agatabangawo.
17 Naye ku lusozi Sayuuni kulibaako abawona, era luliba lutukuvu; n'ennyumba ya Yakobo eriba n'ebintu byabwe.
18 Era ennyumba ya Yakobo eriba muliro n'ennyumba ya Yusufu eriba lulimi olw'omuliro n'ennyumba ya Esawu nsambu, nabo balyaka gye bali, balibazikiriza; so tewaliba muntu wa mu nnyumba ya Esawu alisigalawo; kubanga Mukama ye akyogedde.
19 N'olusozi lwa Esawu lulifuuka lw'abo ab'obukiika obwa ddyo; ensi y'Abafirisuuti eriba y'abo ab'ensenyi; era bo balirya ennimiro ya Efulayimu, n'ennimiro ey'e Samaliya: era Gireyaadi eriba ya Benyamini.
20 N'abo ab'eggye lino ery'abaana ba Isiraeri abafugibwa obuddu abali mu Bakanani, baliba n'ensi okutuuka ku Zalefaasi; n'abo ab'omu Yerusaalemi abafugibwa obuddu abali mu Sefalaadi baliba n'ebibuga eby'obukiika obwa ddyo.
21 Era abalokozi balirinnya ku lusozi Sayuuni basalire olusozi lwa Esawu omusango; n'obwakabaka buliba bwa Mukama.


text:
Endabika y’omuyimbi Angella Kalule eyayimba Katikitiki ecamudde abawagizi be okuli ne muyimbi munne Sophie Nantongo.
Kalule yabadde omu ku bayimbi abaabadde ku mbaga ya Stecia Mayanja e Lugogo. Bwe baamuyise okuyimba, abantu ne beekuba obwama n’okumusongako nga bwe beebuuza omubiri gw’asitudde atyo.
Olwo ababitegeera kwe kugamba nti lubuto lwe lumugezzezza. Olwavudde ku kazindaalo yagenze butereevu awaabadde Sophie Nantongo kyokka engeri Nantongo gye yasanyuseemu ng’oyinza okulowooza aludde okumulaba era olwabadde okutuula n’amukuba akaama n’ekyaddiridde kumuweeweeta ku lubuto olwo bombi ne baseka.
Wamma Angella oli biki?


text:
Trouble reading this page? See our help page!
Tulina e ssannyu nti muli wano era tusuubira nti mujja kusaanga muffe, obubaka obujja okubaziimba mu myooyo, ekinavaamu enkolagana ennungi n’okubaseembeza eri Katonda.
E Kkanisa Engatte eya Canada y’emu ku mikutu egy’enzikiriza y’Ekikristaayo. Enzikiriza y’Ekikristaayo yatandikawo mu myaaka egisoba mu 2000 emabega n’abagoberezi ba Yesu, era n’ekulira mu maanyi oluvannyuma lw’okufa kwe n’okuzuukira kwe.
Obutakkaanya mu njigiriza ya teologiya n’enneyisa mu bukristaayo, kyaleetera Kkanisa okukutukamu ebiwayi bisatu ebiriwo kati. Byonna ebiwayi bino biri ku musiingi gw’obulamu, okufa, n’okuzuukira kwa Yesu n’abagoberezi be abasooka. Ekklezia Katolika yeesigama ku Mutume Petero, omu ku bayigirizwa ba Yesu, ne mukwataganya ne ba papa ab’ennaku zino. Kimanyiddwa nti Klezia Katolika yayawuka n’Ekkanisa y’Abasodokisi ku ntandikwa ya millennia ey’okubiri. Mu kyaasa eky’ekkumi n’omukaaga, Omusumba Martin Luther n’abamufaananya endowooza baava ku Klezia Katolika nebatandikawo enzikiriza y’EkiProtestaanti; era enzikiriza eno yalaba okukulaakulana mu nsi yonna.
Mu mwaaka1925, amakkanisa asatu ag’enzikiriza y’Abaprotestaanti, Abamethodist, aba Congregationalist, ne bibiri ku bisatu ku nzikiriza y’aba Presbyterian mu Canada beegatta okufuuka Ekkanisa Engatte eya Canada nga bayita mu Kikolwa kya Paliyameenti. Okukkaanya kwaabwe kuno kusangibwa mu kiwandiiko Ensibuko y’Obwegassi (Basis of Union). Ennono ez’ebyafaayo byaffe, n’enjogera yaffe “Nti ffena tubeere Bumu” bye biziimba Akabonero k’Ekkanisa Engatte; akabonero akakulu ennyo mu kanisa yaffe.
Okuva mu mwaaka1925, obuboondo bw’amakkanisa amalala buzze nga bwegatta ku Kkanisa Engatte eya Canada; era we twogerera kati, waliwo amakkanisa 3200 ag’Enzikiriza ya Kkanisa Engatte mu Canada. Ebyafaayo by’Ekkanisa Engatte binyonyola ku bitukwaatako n’ennono zaffe mu bujjuvu. Bijjira mu mitendera gy’ebiseera lwe byabaawo, okuviira ddala ku musiingi gwa Kkanisa Engatte eya Canada nga n’ensi Canada tenatongozebwaawo; era mulimu n’ebyafaayo ebikulu ennyo mu bulamu bw’Ekkanisa.
Nga amakanisa amalala, Ekanisa Engatte eya Canada yeesibidde ku musingi mu Katonda, Yesu ne Bayibuli. Naye nga engeri gyetutegeera Katonda, eneeyisa y’enzikiriza, n’ensoma ya Bayibuli byawufu; ng’era bwe biri ebyawufu mu nzikiriza enkristaayo endala.
Credo Empya (A New Creed) ne Oluyimba lw’okukiriza (A Song of Faith) (mu Luzungu) byatuukiriza emikutu gy’obukristaayo nga bwegitegeerwa mu Kanisa Engatte eya Canada. Ebisingawo bisangibwa mu Enzikiriza mu Bufuunze (Summary of Briefs) ne mu Biwandiiko Ebikulu eby’enzikiriza yaffe (Important Statements of our Doctrine).
Tulina amasakramentu abiri; Batismu ne kommunio, era nga goombi gafunibwa buli muntu owa buli myaaka. Tukkiriza abo abaabatizibwa ne mu nzikiriza enkristaayo endala.
Ekkanisa Engatte ekolera wamu n’amakanisa amalala buli lwekiba kisobose, wamu n’abantu ab’amadiini amalala mu Canada n’ensi yonna, okuwagira obwenkanya, emirembe, n’eddembe ly’obuntu.
Okukungaana kw’abantu awamu mu kukkiriza ye Kanisa.
Ekkanisa ekulemberwa omwawule asasulwa abagoberezi mu Kanisa. Abeera mukulembeze, muyigiriza ate era omutambizi. Abantu abalala, nga omukulu w’eby’enyiimba, abakubi b’ennaanga, abakozi b’omu ofiisi, abalabirizi, abasomesa, n’abalala, basasulwa oba bakolera bwerere.
Abaweereza bonna, nga n’omwawule mwagendede, basobola okuba abasajja oba abakazi, abawuulu oba ab’empeta. Essente ezisasula emisaala n’okuddukanya Kanisa ziva mu birabo ebya buli sabiiti. Era ebirabo bino biyamba okuddukanya emirimu gy’e Kanisa mu nsi yonna nga biyita mu nsako y’Abaminsane n’Obuweereza y’eggwaanga(Mission and Service Fund ).
Wadde nga Omwawule n’abaweereza balina emirimu egy’enkalakalira mu kanisa, abagoberezi balina obuvunaanyizibwa okuddukanya e kanisa yaabwe.
Osobola okuzuula e kanisa ekuliraanye ng’ogoberera omukutu guno ogwa intaneeti..
Buli Kanisa n’abantu baayo baabako engeri ey’enjawulo bwe baddukanyaamu Sande zaabwe okusiinziira ku mpisa oba obulombolombo bwaabwe. Naye ebimu ku bino wamanga bitera okubeera empisa y’abulijjo:
N’olweekyo, waliwo “ebituufu n’ebitali bituufu” mu neeyisa y’Ekkanisa Engatte; naye nga ekisiinga byonna kwe kubeerawo kwo.
Okukungaana n’okukolagana bintu bya muweendo nnyo mu bulamu bw’ekanisa. Amakanisa agasiinga galina emirimu gyosobal okwenyigiramu okusobola okusisinkana abantu, okukola emikwaano n’ebintu ebirala. Ebimu ku byo biri bweebiti:
N’olweekyo mu kanisa mulimu engeri nyiingi z’osobola okwenyigiriamu. Oyinza okwesaanga ng’olina entegeka ez’enjawulo ezisobola okututumula omulimu gw’ekanisa yo. Twaniriza endowooza yo. Gezaako ko!
Okumanya ebisingawo ku Kkanisa Engatte eya Canada n’oboondo bwaayo, genda ku mukut gwa intaneeti www.wondercafe.ca gyojja okukubaganya ebirowoozo ebiziimba emyoyo; awatali ekyo, zuula e kanisa ekuli okuumpi. Kebera ne ku Wikipedia olabe nga omuntu w’ebweeru bwalaba Kkanisa Engatte eya Canada.


text:
Pulezidenti Museveni si musanyufu n’enkola y’obunafu eyoolesebwa abantu b’omu bukiikakkono bwa Uganda.
Museveni agamba nti kino ky’ekiseera buli omu okwenyigira mu mirimu egikulaakulanya eggwanga okusinga okutunuulira bannabwe nga beekulakuulanya.Kelezia mu busumba bw’e Kitugm ebadde ejaguza emyaka 100 okuva lwe yatandikibwawo Abaminsani abeegattira mu kibiina kya Comboni Missionaries.Okusaba kukulembeddwamu omubaka wa Paapa mu Uganda, kitaffe mu Katonda Micheal Augustine Blume.
Abantu baangi abeetabye ku mukolo guno nga mu bano ne ssabasumba wa York John Ssentamu talutumiddwa mwana.


text:
Ekyamateeka
Chapter 29
1 Ebyo bye bigambo eby'endagaano Mukama gye yalagira Musa okulagaana n'abaana ba Isiraeri mu nsi ya Mowaabu, obutassaako ndagaano gye yalagaana nabo ku Kolebu.
2 Era Musa n'ayita Isiraeri yenna n'abagamba nti Mwalaba byonna Mukama bye yakolera mu maaso gammwe mu nsi y'e Misiri eri Falaawo n'eri abaddu be bonna n'eri ensi ye yonna;
3 okukema okukulu amaaso go kwe gaalaba, n'obubonero, n'eby'amagero biri ebikulu:
4 naye Mukama tabawadde mutima gwa kutegeera n'amaaso ag'okulaba n'amatu ag'okuwulira ne leero.
5 Nange naakamaze emyaka ana nga mbakulembera mu ddungu: ebyambalo byammwe tebikaddiye ku mmwe, n'engatto yo tekaddiye ku kigere kyo.
6 Temwalyanga ku mmere so temwanywanga ku mwenge newakubadde ekitamiiza: mulyoke mumanye nga nze Mukama Katonda wammwe:
7 Era bwe mwatuuka mu kifo kino, Sikoni kabaka w'e Kesuboni ne Ogi kabaka We Basani ne basitula okulwana naffe, ne tubatta:
8 ne tulya ensi yaabwe, ne tugiwa Abalewubeeni n'Abagaadi n'ekitundu ky'ekika ky'Abamanase, okuba obutaka.
9 Kale mwekuumenga ebigambo eby'endagaano eno, mubikolenga; mulyoke mulabenga omukisa mu byonna bye mukola.
10 Muyimiridde leero mwenna mu maaso ga Mukama Katonda wammwe; abakulu bammwe, ebika byammwe, abakadde bammwe, n'abaami bammwe, be basajja bonna aba Isiraeri,
11 abaana bammwe abato, abakazi bammwe, ne munnaggwanga wo ali wakati mu nsiisira zo; okuva ku mutyabi w'enku zo okutuuka ku musenyi w'amazzi go:
12 olagaane endagaano ya Mukama Katonda wo ne mu kirayiro kye, by'alagaana naawe leero:
13 akunyweze leero gy'ali ye okubanga eggwanga, era abeerenga Katonda gy'oli, nga bwe yakugamba, era nga bwe yalayirira bajjajja bo Ibulayimu, Isaaka, ne Yakobo.
14 So siragaana ndagaano eno ne ndayira ekirayiro kino eri mmwe mwekka;
15 naye eri oyo ayimiridde wano awamu naffe leero mu maaso ga Mukama Katonda waffe, era n'eri oyo atali wano wamu naffe leero:
16 (kubanga mumaayi bwe twatuulanga mu nsi y'e Misiri; era bwe twaggukira wakati mu mawanga ge mwayitamu;
17 era mwalabanga eby'emizizo byabwe, n'ebifaanaayi byabwe, emiti n'amayinja, effeeza n'ezaabu, ebyali mu bo;)
18 walemenga okuba mu mmwe omusajja oba mukazi oba nnyumba oba kika, akyamya omutima gwe leero okuva ku Mukama Katonda waffe, okugenda okuweereza bakatonda ab'amawanga gali; walemenga okuba mu mmwe ekikolo ekibala akalulwe ne abusinso;
19 era olunaatuukanga ng'awulira ebigambo eby'ekikolimo kino, ne yeenyumiriza mu mutima gwe, ng'ayogera nti Naabanga n'emirembe ne bwe nnaatambuliranga mu bukakanyavu bw'omutima gwange, okuzikiriza oyo atobye wamu n'omukalu:
20 Mukama taamusonyiwenga; naye obusungu bwa Mukama n'obuggya bwe ne biryoka binyookera omusajja oyo, n'ekikolimo kyonna ekiwandiikiddwa mu kitabo kino kinaamubangako, era Mukama anaasangulanga erinnya lye okuliggya wansi w'eggulu.
21 Era Mukama anaamwawuliranga obubi okumuggya mu bika byonna ebya Isiraeri, ng'ebikolimo byonna bwe biri eby'endagaano ewandiikiddwa mu kitabo kino eky'amateeka.
22 Era ezzadde eririddawo abaana bammwe abaliyimuka okubaddirira, ne munnaggwanga aliva mu nsi y'ewala, balyogera, bwe baliraba ebibonyoobonyo by'ensi eyo n'endwadde Mukama z'agirwazizza;
23 era ng'ensi yaayo yonna kibiriiti na munnyo na kusiriira, nga si nsige, so tebala, so n'omuddo gwonna tegumera omwo, ng'okusuulibwa kw'e Sodoma ne Ggomola, Aduma ne Zeboyimu, Mukama bye yasuula mu busungu bwe ne mu kiruyi kye:
24 amawanga gonna galyogera nti Mukama ekimukozezza ensi eno bwe kityo kiki? okwokya kw'obusungu buno obungi makulu ki?
25 Abantu ne balyoka boogera nti Kubanga baaleka endagaano ya Mukama, Katonda wa bajjajja baabwe, gye yalagaana nabo bwe yabaggya mu nsi y'e Misiri;
26 ne bagenda ne baweereza bakatonda abalala, ne babasinza, bakatonda be baali tebamanyi, era be yali tabawadde
27 obusungu bwa Mukama kye bwava bubuubuuka ku nsi eno, okugireetako ekikolimo kyonna ekiwandiikiddwa mu kitabo kino;
28 kale Mukama n'abasimbula mu nsi yaabwe, mu busungu ne mu kiruyi ne mu kunyiiga okungi, n'abasuula mu nsi endala, nga leero.
29 Eby'ekyama biba bya Mukama Katobda waffe: naye ebibikkulibwa biba byaffe era bya baana baffe, emirembe gyonna; tulyoke tukolenga ebigambo byonna eby'omu mateeka gano.


text:
Ekyamateeka
Chapter 7
1 Mukama Katonda wo bw'alikuyingiza mu nsi gy'ogenda okulya, n'asimbula mu maaso go amawanga mangi, Omukiiti, n'Omugirugaasi, n'Omwamoli, n'Omukanani; n'Omuperizi, n'Omukiivi, n'Omuyebusi, amawanga musanvu agakusinga obukulu n'amaanyi;
2 era Mukama Katonda wo bw'alibagabula mu maaso go, naawe n'obatta; n'olyoka obazikiririza ddala; tolagaananga nabo ndagaano yonna, so tobalaganga kisa:
3 so tofumbiriganwanga nabo; muwala wo tomuwanga mutabani we, so ne muwala we tomuwasizanga mutabani wo.
4 Kubanga alikyusa mutabani wo obutangoberera, baweerezenga bakatonda abalala: obusungu bwa Mukama bulibuubuuka bwe butyo ku mmwe, era alikuzikiriza mangu.
5 Naye bwe muti bwe munaabakolanga; munaamenyaamenyanga ebyoto byabwe, mu naabetentanga n'empagi zaabwe, munaatemaatemanga ne Baasera baabwe, n'ebifaananyi byabwe ebyole munaabyokyanga omuliro.
6 Kubanga gw'oli ggwanga ttukuvu eri Mukama Katonda wo: Mukama Katonda wo yakulonda okuba eggwanga ery'envuma gy'ali, okusinga amawanga gonna agali ku maaso g'ensi.
7 Mukama teyabassaako kwagala kwe, so teyabalonda, kubanga mwasinga eggwanga lyonna obungi; kubanga mwali batono okusinga amawanga gonna:
8 naye kubanga Mukama abaagala, era kubanga ayagala okukwata ekirayiro kye yalayirira bajjajja bammwe, Mukama kyeyava abaggyamu n'engalo ez'amaanyi, n'abanunula mu nnyumba y'obuddu, mu mukono gwa Falaawo kabaka w’e Misiri.
9 Kale manya nga Mukama Katonda wo ye Katonda; Katonda omwesigwa, akwata endagaano n'okusaasira eri abo abamwagala ne beekuuma ebiragiro bye okutuusa emirembe olukumi;
10 asasula abo abamukyawa ng'alabagana n'amaaso, okubazikiriza: taddirirenga eri oyo amukyawa, naye anaamusasulanga ng'alabagana n'amaaso.
11 Kale oneekuumanga ekiragiro ekyo, n'amateeka, n'emisango, bye nkulagira leero, okubikolanga.
12 Awo olulituuka kubanga muwulira emisango gino; ne mugikwata, ne mugikola; Mukama Katonda wo anaakukwatiranga endagaano n'okusaasira bye yalayirira bajjajja bo:
13 era anaakwagalanga anaakuwanga omukisa, anaakwazanga: era anaawanga omukisa ebibala by'omubiri gwo n'ebibala by'ettaka lyo, eŋŋaano yo envinnyo yo n'amafuta go, ezzadde ly'ente zo n'abaana b'embuzi zo, mu nsi gye yalayirira bajjajja bo okukuwa.
14 Onoobanga n'omukisa okusinga amawanga gonna: tewaabenga mugumba mu mmwe newakubadde omusajja newakubadde omukazi, newakubadde mu bisibo byo.
15 Era Mukama anaakuggyangako obulwadde bwonna; so taakussengako n’emu ku ndwadde embi ez'e Misiri, z'omanyi; naye anaazissanga ku abo bonna abakukyawa.
16 Era onoozikirizanga amawanga gonna Mukama Katonda wo g'anaakugabulanga; amaaso go tegaabasaasirenga: so toweerezanga bakatonda baabwe; kubanga ekyo kinaabanga kyambika gy'oli.
17 Bw'onooyogeranga m mutima gwo nti Amawanga gano gansinga obungi; nnyinza ntya okubanyaga?
18 tobatyanga; onojjukiriranga ddala Mukama Katonda wo bwe yakola Falaawo, ne Misiri yonna;
19 okukemebwa okunene amaaso go kwe gaalaba, n'obubonero, n'eby'amagero, n’engalo ez'amaanyi, n'omukono ogwagololwa Mukama Katonda wo bye yakuggisaamu: bw'atyo Mukama Katonda wo bw'anaakolanga amawanga gonna g'otya.
20 Era Mukama Katonda wo anaatumanga mu bo ennumba okutuusa abo abalisigalawo ne beekweka lwe balizikirira mu maaso ge.
21 Tobatekemukiranga: kubanga Mukama Katonda wo ali wakati wo, Katonda omukulu era ow'entiisa.
22 Era Mukama Katonda wo anaasimbulanga amawanga gali mu maaso go kinnalimu; toliyinza kubamalawo mulundi gumu, ensolo ez'omu nsiko zireme okweyongera okukuyinga.
23 Naye Mukama Katonda wo anaabagabulanga mu maaso go; era anaabeeraliikirizanga okweraliikirira okungi, okutuusa lwe balizikirira.
24 Era anaagabulanga bakabaka baabwe mu mukono gwo, era onoozikirizanga erinnya lyabwe okuva wansi w'eggulu: tewaabenga muntu anaayinzanga okuyimirira mu maaso go, okutuusa lw'olibazikiriza.
25 Ebifaananyi ebyole ebya bakatonda baabwe munaabyokyanga omuliro: teweegombanga ffeeza newakubadde zaabu ebiriko, so teweetwaliranga, oleme okutegebwa mu ebyo: kubanga mizizo eri Mukama Katonda wo:
26 so toleetanga kintu kya muzizo mu nnyumba yo, naawe n'ofuuka ekyakolimirwa okufaanana nga kyo: onookikyayiranga ddala, era onookitamirwanga ddala; kubanga kiatu ekyakolimirwa.


text:
Matayo
Chapter 25
1 Mu biro ebyo obwakabaka obw'omu ggulu bulifaananyizibwa abawala ekkumi, abaatwala ettabaaza zaabwe, ne bagenda okusisinkana anaawasa omugole.
2 Naye bannaabwe abataano baali basirusiru, n'abataano be baalina amagezi.
3 Kubanga abasirusiru, bwe baatwala ettabaaza zaabwe, ne bateetwalira mafuta:
4 naye abalina amagezi ne batwala amafuta mu macupa gaabwe wamu n'ettabaaza zaabwe.
5 Naye anaawasa omugole bwe yalwayo, bonna ne babongoota ne beebaka.
6 Naye ekiro mu ttumbi ne waba oluyoogaano nti Laba, anaawasa omugole ajja! Mufulume okumusisinkana.
7 Abawala bali bonna ne balyoka bagolokoka, ne balongoosa ettabaaza zaabwe.
8 Abasirusiru ne bagamba abalina amagezi nti Mutuwe ku mafuta gammwe; kubanga ettabaaza zaffe ziggweerera.
9 Naye abaalina amagezi ne baddamu, ne bagamba nti Wozzi tegaatumale fenna nammwe: waakiri mugende eri abatunda, mwegulire.
10 Bwe baali bagenda okugula, anaawasa omugole n'ajja: n'abo abaali beeteeseteese ne bayingira naye mu mbaga ey'obugole: oluggi ne luggalwawo.
11 Oluvannyuma abawala bali abalala nabo ne bajja, ne bagamba nti Mukama waffe, mukama waffe, tuggulirewo.
12 Naye n'addamu n'agamba Mazima mbagamba nti sibamanyi:
13 Kale mutunule, kubanga temumanyi lunaku newakubadde ekiseera.
14 Kubanga buli ng'omuntu eyali agenda okutambula mu nsi endala, n'ayita abaddu be, n'abalekera ebintu bye.
15 N'awa omu ettalanta ttaano, omulala bbiri, omulala emu; buli muntu ng'obuyinza bwe bwe bwali; n'agenda,
16 Amangu ago oli eyaweebwa ettalanta ettaano n'agenda n'azisuubuzisa n'aviisaamu ettalanta ttaano endala.
17 Bw'atyo n'oli eyaweebwa ettalanta ebbiri n'aviisaamu bbiri endala.
18 Naye oli eyaweebwa emu n'agenda n'asima mu ttaka, n'akweka effeeza ya mukama we.
19 Awo ebiro bingi bwe byayita, mukama w'abaddu bali n'ajja, n'abala nabo omuwendo.
20 N'oli eyaweebwa ettalanta ettaano n'ajja n'aleeta ettalanta ettaano endala, n'agamba nti Mukama wange, wandekera ettalanta ttaano: laba, naviisaamu ettalanta ttaano endala.
21 Mukama we n'amugamba nti Weebale, oli muddu mulungi mwesigwa: wali mwesigwa mu bitono, ndikusigira ebingi: yingira mu ssanyu lya mukama wo.
22 N'oli eyaweebwa ettalanta ebbiri n'ajja n'agamba nti Mukama wange, wandekera ettalanta bbiri: laba, naviisaamu ettalanta bbiri endala.
23 Mukama we n'amugamba nti Weebale, oli muddu mulungi mwesigwa; wali mwesigwa mu bitono, ndikusigira ebingi: yingira mu ssanyu lya mukama wo.
24 N'oli eyaweebwa ettalanta emu n'ajja n'agamba nti Mukama wange, nakumanya ng'oli muntu mukakanavu ng'okungulira gy’otaasigira, ng'okuŋŋaanyiza gy’otaayiyira:
25 ne ntya, ne ŋŋenda, ne ngikweka mu ttaka ettalanta yo: laba, eyiyo oli nayo.
26 Naye mukama we n'addamu n'amugamba nti Oli muddu mubi mugayaavu, wamanya nti nkungulira gye ssaasigira, nkuŋŋaanyiza gye ssaayiyira;
27 kale kyakugwanira okugiwa abasuubuzi effeeza yange, nange bwe nnandizze nandiweereddwa eyange n'amagoba gaamu.
28 Kale mumuggyeeko ettalanta, mugiwe oli alina ettalanta ekkumi.
29 Kubanga buli muntu alina aliweebwa, era aliba na bingi: naye atalina, aliggibwako na kiri ky'ali nakyo.
30 N'omuddu oyo ataliiko ky'agasa mumusuule mu kizikiza eky'ebweru: mwe muliba okukaaba n'okuluma obujiji.
31 Naye Omwana w'omuntu bw'alijjira mu kitiibwa kye, ne bamalayika bonna nga bali naye, awo bw'alituula ku ntebe ey'ekitiibwa kye:
32 n'amawanga gonna galikuŋŋaanyizibwa mu maaso ge; naye alibayawulamu ng'omusumba bw'ayawulamu endiga n'embuzi:
33 endiga aliziteeka ku mukono gwe ogwa ddyo, naye embuzi ku mukono ogwa kkono.
34 Awo Kabaka aligamba abali ku mukono gwe ogwa ddyo nti Mujje, mmwe Kitange be yawa omukisa, musikire obwakabaka obwabateekerwateekerwa okuva ku kutonda ensi:
35 kubanga nnalina enjala ne mumpa ekyokulya: nnalina ennyonta ne munnywesa: nnali mugenyi ne munsuza;
36 nnali bwereere ne munnyambaza: nnali mulwadde ne munnambula: nnali mu nvuba, ne mujja mundaba.
37 Awo abatuukirivu balimuddamu nga bagamba nti Mukama waffe, twakulaba ddi ng'olina enjala ne tukuliisa? oba ng'olina ennyonta ne tukunywesa?
38 Era twakulaba ddi ng'oli mugenyi ne tukusuza? oba ng'oli bwereere ne tukwambaza?
39 Era twakulaba ddi ng'oli mulwadde, oba mu nvuba, ne tujja tukulaba?
40 Ne Kabaka aliddamu alibagamba nti Mazima mbagamba nti Nga bwe mwakola omu ku abo baganda bange abasinga obuto, mwakikola nze.
41 Awo libagamba n'abo abali ku mukono gwe ogwa kkono nti Muveewo we ndi, mmwe abaakolimirwa, mugende mu muliro ogutaggwaawo ogwateekerwateekerwa Setaani ne bamalayika be:
42 kubanga nnalina enjala, temwampa kyakulya: nnalina ennyonta, temwannywesa:
43 nnali mugenyi, temwansuza: nnali bweeere, temwannyambaza: mulwadde, ne mu nvuba, temwannambula.
44 Awo nabo baliddamu, nga bagamba nti Mukama waffe, twakulaba ddi ng'olina enjala, oba ng'olina ennyonta, oba mugenyi, oba bweeere, oba mulwadde, oba mu nvuba, ne tutakuweereza?
45 Awo alibaddamu, ng'agamba nti Mazima nbagamba nti Nga bwe mutaakola omu ku abo abasinga obuto, temwakikola nze.
46 Ne bano baligenda mu kibonerezo ekitaggwaawo; naye abatuukirivu baligenda mu bulamu obutaggwaawo.


text:
Ekyamateeka
Chapter 20
1 Bw'otabaalanga okulwana n'abalabe bo, n'olaba embalaasi n'amagaali n’abantu abakusinga obungi, tobatyanga: kubanga Mukama Katonda wo ali wamu naawe, eyakuggya mu nsi y'e Misiri.
2 Awo olunaatuukanga bwe munaasembereranga olutalo, kabona anajjanga n'ayogera n'abantu,
3 n'abagamba nti Wulira, ggwe Isiraeri, musemberera olutalo leero okulwana n'abalabe bammwe: omutima gwammwe teguddiriranga; temutya so temukankana, so temubatekemukira;
4 kubanga Mukama Katonda wammwe ye wuuyo agenda nammwe, okubalwanirira eri abalabe bammwe okubalokola.
5 Era abaami banaayogeranga n'abantu nga bagamba nti Muntu ki ali wano eyazimba ennyumba empya so nga tannagitukuza? agende addeyo eka, aleme okufiira mu lutalo, omulala n'agitukuza.
6 Era muntu ki ali wano eyasimba olusuku lw'emizabbibu, so nga tannalya ku bibala byalwo? agende addeyo eka aleme okufiira mu lutalo, omulala n’alya ebibala byalwo.
7 Era muntu ki ali wano eyayogereza omukazi, so nga tannamuwasa? agende addeyo eka, aleme okufiira mu lutalo, omulala n'amuwasa.
8 Era abaami baneeyongeranga okugamba abantu ne boogera nti Muntu ki ali wano atya era alina omutima oguddirira? agende addeyo eka, emitima gya baganda be gireme okusaanuuka ng'omutima gwe.
9 Awo olunaatuukanga abaami bwe banaamalanga okwogera n'abantu, banassangawo abakulu b'eggye okukulembera abantu.
10 Bw'onoosembereranga ekibuga okulwana nakyo, n'olyoka iokirangiriranga emirembe.
11 Awo olunaatuukanga, bwe kinaddangamu eby'emirembe, ne kikuggulirawo, abantu bonna abalabika omwo banaafuukanga ab'omusolo, era banaakuweerezanga.
12 Era bwe kitakkirizanga kulagaana mirembe naawe, naye nga kyagala okulwana naawe, n'olyoka okizingizanga:
13 era Mukama Katonda wo bw'anaakigabulanga mu mukono gwo, onottanga buli musajja waamu n'obwogi bw'ekitala:
14 naye abakazi n'abaana abato n'ebisibo ne byonna ebiri mu kibuga, omunyago gwakyo gwonna, oneetwaliranga okuba omunyago; era onoolyanga omunyago gw'abalabe bo, Mukama Katonda wo gwe yakuwa.
15 Bw'otyo bw'onookolanga ebibuga byonna ebikuli ewala ennyo, ebitali bya ku bibuga bya mawanga gano.
16 Naye ku bibuga by'abantu bano, Mukama Katonda wo b'akuwa okuba obusika, towonyangako kintu ekissa omukka kiremenga okufa:
17 naye onoobazikiririzanga ddala; Omukiiti, n'Omwamoli, Omukanani, n'Omuperizi, Omukiivi, n'Omuyebusi; nga Mukama Katonda wo bwe yakulagira:
18 balemenga okubayigiriza okukola ng'eby'emizizo byabwe byonna bwe biri, bye baakoleraaga bakatonda baabwe; bwe mutyo mwandisobezza Mukama Katonda wammwe.
19 Bw'onoomalanga ebiro bingi ng'ozingizza ekibuga, ng'olwana nakyo okukinyaga, tozikirizanga miti gyakyo ng'ogigalulira embazzi; kubanga oyinza okugiryako, era togitemanga; kubanga omuti ogw'omu nsiko muntu, ggwe okuguzingiza gwo?
20 Emiti egyo gyokka gy'omanyi nga si miti gya kulyako, gy'onoozikirizanga gy'onootemanga; era onoozimbiranga ebigo ku kibuga ekirwana naawe, okutuusa lwe kirigwa.


text:
Engero
Chapter 25
1 Era na zino ngero za Sulemaani, abasajja ba Keezeekiya kabaka wa Yuda ze baawandiika.
2 Okukisa ekigambo kitiibwa kya Katonda: Naye okukebera ekigambo kye kitiibwa kya bakabaka.
3 Eggulu nga bwe ligenda ennyo waggulu, n'ensi nga bw'egenda ennyo wansi. N'omutima gwa bakabaka tegunoonyezeka.
4 Ggyangamu amasengere mu ffeeza, Ne muvaamu ekibya eky'omulongoosa:
5 Ggyangawo ababi mu maaso ga kabaka, N'entebe ye erinywezebwa mu butuukirivu.
6 Teweekuza mu maaso ga kabaka, So toyimiriranga mu kifo eky'abakulu:
7 Kubanga waakiri bakugambe nti Yambuka wano; N'otossibwa wansi mu maaso g'omulangira, Amaaso go gwe galabye.
8 Tofulumanga mangu okuwakana, Olemenga okubulwa ku nkomerero by'oba okola, Munno ng'akuswazizza.
9 Wozanga ensonga yo ne munno yennyini, So tobikkulanga kyama kya beene:
10 Akiwulira alemenga okukuvuma, Okuswala kwo ne kutavangawo.
11 Ekigambo ekyogerwa nga bwe kisaanye Kiri ng'amapeera aga zaabu mu bisero ebya ffeeza.
12 Ng'empeta ey'omukutu eya zaabu n'ekyobuyonjo ekya zaabu ennungi, Ow'amagezi anenya bw'abeera bw'atyo eri okutu kw'okugonda.
13 Ng'empewo eya serugi bw'ebeera mu biro eby'okukunguliramu, Omubaka omwesigwa bw'abeera bw'atyo eri abo abamutuma; Kubanga aweezaweeza emmeeme ya bakama be,
14 Ng'ebire n'empewo awatali nkuba, Bw'atyo bw'abeera oyo eyeenyumiriza olw'ebirabo bye ng'alimba.
15 Okugumiikiriza okulwawo ennyo kwe kusendasenda omukulu, N'olulimi olugonvu lumenya eggumba.
16 Olabye omubisi gw'enjuki? lyangako ogunaakumala obumazi; Olemenga okugukkuta n'ogusesema.
17 Ekigere kyo tekirinnyanga mirundi mingi mu nnyumba ya munno; Alemenga okukunyiwa n'akukyawa.
18 Omuntu awaayiriza munne Nnyondo n'ekitala n'akasaale ak'obwogi.
19 Okwesiga omuntu atali mwesigwa mu biro eby'okulabiramu ennaku Linnyo erimenyese n'okugulu okusowose.
20 Ng'omuntu ayambula ekyambalo mu biro eby'empewo, era ng'omwenge omukaatuufu, oguli ku luvu, Bw'atyo bw'abeera oyo ayimbira ennyimba omutima oguliko obuyinike.
21 Omulabe wo bw'alumwanga enjala, omuwanga emmere ey'okulya; Era bw'alumwanga ennyonta, omuwanga amazzi okunywa:
22 Kubanga olikuma amanda ag'omuliro ku mutwe gwe, Era Mukama alikuwa empeera.
23 Embuyaga ez'obukiika obwa kkono zireeta enkuba: N'olulimi olulyolyoma bwe luleeta bwe lutyo amaaso agaliko obusungu.
24 Beeranga waggulu ku nnyumba awafunda, Olemenga okubeera n'omukazi omuyombi mu nnyumba engazi.
25 Ng'amazzi amannyogovu bwe gaba eri emmeeme erumwa ennyonta, Ebigambo ebirungi ebiva mu nsi ey'ewala bwe biba bwe bityo.
26 Ng'oluzzi olutabanguse, n'ensulo eyonoonese, Omuntu omutuukirivu bw'abeera bw'atyo bw'asegulira omubi.
27 Si kirungi okulyanga omubisi gw'enjuki omungi: Bwe kityo abantu okunoonya ekitiibwa kyabwe bo si kitiibwa.
28 Ataziyiza mwoyo gwe Ali ng'ekibuga ekimenyese so nga tekirina bbugwe.


text:
NZE Rosemary Namukwaya 40. Ndi muzibe ate omutuuze ku kyalo Kikyusa mu disitulikiti y’e Luweero. Ndi mu mukwano ogw’amaanyi ne Ernest.
Oli ayinza okulowooza nti bamuzibe ababiri tebasobola kwagalana ne basinda omukwano n’okusinga abo abalamu abalina amaaso.
Wabula okusinziira ku bbanga ery’emyaka 13 gye tumazze mu mukwano ne Ernest,tewakyali kiyinza kutulemesa wadde okuleeta enzikiza mu mukwano gwaffe.
Bwe nzijukira olunaku Ernest lwe yasooka okunkwana, wadde amaaso gange gaali tegalaba, engeri gye nawuliramu munda muli omutima nnamanyirawo nti Katonda awulidde essaala zange ze nnali mmusaba okunfunirayo omubeezi anaasobola okumbiita.
Nnakyewuunya nnyo era kyansanyusa okulaba ng’omuntu alaba ng’ate anyirira (wadde naye amaaso ge g’atuuka ekiseera ne gafa) yali asazeewo okunjagala n’alekawo abawala abalala banyirira ng’ebinya.
Ekyo kye kimu ku binkuumye era ebinjagazza ennyo omwami wange.
Wadde ng’obwavu bututawaanya, eyo si nsonga gyendi kasita omukwano gubeerawo.
Nange baze mu mukwano gw’andaga musasuddemu ezzadde ly’abaana babiri omuwala n’omulenzi ekyongedde ggiya mu laavu yaffe.
Ekirala ekyenjawulo nze ne baze twafuuka balongo era ebiseera ebisinga engeri gyendi omuyimbi, abeerawo buli ndaga nga bampagisiza okuyimba mu bifo ebyenjawulo nga mu Klezia.
Nkubiriza abafumbo bonna okumanya nti ekigambo bufumbo kitegeeza kuteesa, kwagalana na kwesigangana era singa bino tebibaddeewo, nze ne Ernest twandibadde twakyawagana dda.


text:
2 Ebyomumirembe
Chapter 32
1 Awo oluvannyuma lw'ebyo n'obwesigwa obwo Sennakeribu kabaka w'e Bwasuli n'ajja n'ayingira mu Yuda, n'asiisira okwolekera ebibuga ebiriko enkomera, n'alowooza okubyeriira.
2 Awo Keezeekiya bwe yalaba nga Sennakeribu azze, era ng'amaliridde okulwana ne Yerusaalemi,
3 n'ateesa n'abakulu be n'abasajja be ab'amaanyi okuziba amazzi ag'omu nzizi ezaali ebweru w'ekibuga; ne bamuyamba.
4 Awo abantu bangi ne bakuŋŋaana, ne baziba enzizi zonna n'akagga akayita wakati mu nsi nga boogera nti Bakabaka b'e Bwasuli okujja ne basanga amazzi amangi lwaki?
5 N'aguma omwoyo n'azimba bbugwe yenna eyali amenyese n'amugulumiza okwenkana n'ebigo, ne bbugwe omulala ebweru, n'anyweza Mirro mu kibuga kya Dawudi, n'akola ebyokulwanyisa n'engabo bingi nnyo.
6 N'assaawo abaami abalwanyi okufuga abantu, n'abakuŋŋaanyiza gy'ali mu kifo ekigazi awali wankaaki w'ekibuga, n'ayogera nabo ebigambo eby'okusanyusa nti
7 Mube n'amaanyi mugume emyoyo, temutya so temukeŋŋentererwa olwa kabaka w'e Bwasuli newakubadde eggye lyonna eriri naye: kubanga waliwo omukulu ali naffe okusinga abali naye:
8 wamu naye waliwo omukono ogw'omubiri; naye wamu naffe waliwo Mukama Katonda waffe okutuyamba n'okulwana entalo zaffe. Abantu ne banywerera ku bigambo bya Keezeekiya kabaka wa Yuda.
9 Oluvannyuma lw'ebyo Sennakeribu kabaka w'e Bwasuli n'atuma abaddu be e Yerusaalemi (era yali ng'ayolekedde Lakisi n'amaanyi ge gonna wamu naye,) eri Keezeekiya kabaka wa Yuda, n'eri Yuda yenna abaali e Yerusaalemi, ng'ayogera nti
10 Bw'atyo bw'ayogera Sennakeribu kabaka w'e Bwasuli nti Mwesiga ki n'okulinda ne mulinda okuzingizibwa mu Yerusaalemi?
11 Keezeekiya tabasendasenda okubawaayo okufa enjala n'ennyonta, ng'ayogera nti Mukama Katonda waffe alituwonya mu mukono gwa kabaka w'e Bwasuli?
12 Keezeekiya oyo si ye yaggyawo ebifo bye ebigulumivu n'ebyoto bye, n'alagira Yuda ne Yerusaalemi nti Munaasinzizanga mu maaso g'ekyoto ekimu kyokka, era okwo kwe munaayotererezanga obubaane?
13 Temumanyi nze ne bajjajjange bye twakola amawanga gonna ag'omu nsi endala? Bakatonda b'amawanga ag'omu nsi ezo baayinza n'akatono okuwonya ensi zaabwe mu mukono gwange?
14 Katonda ki ku bakatonda bonna ab'amawanga gali bajjajjange ge baazikiririza ddala, eyayinza okuwonya abantu be mu mukono gwange, Katonda wammwe ayinze okubawonya mu mukono gwange?
15 Kale nno Keezeekiya aleme okubalimba newakubadde okubasendasenda bw'atyo, so temumukkiriza: kubanga tewali katonda ow'eggwanga lyonna oba bwakabaka, eyayinza okuwonya abantu be mu mukono gwange ne mu mukono gwa bajjajjange: kale okusinga ennyo Katonda wammwe alibawonya atya mu mukono gwange?
16 Abaddu be ne beeyongera okuvuma Mukama Katonda n'omuddu we Keezeekiya.
17 Era n'awandiika okuvvoola Mukama Katonda wa Isiraeri, n'okumwogerako obubi nti Nga bakatonda b'amawanga ag'omu nsi endala abataawonya bantu baabwe mu mukono gwange, bw'atyo ne Katonda wa Keezeekiya bw'ataliwonya bantu be mu mukono gwange.
18 Ne boogerera waggulu n'eddoboozi ddene mu lulimi olw'Abayudaaya eri abantu ab'e Yerusaalemi abaali ku bbugwe, okubatiisa, n'okubeeraliikiriza; balyoke bamenye ekibuga.
19 Ne boogera ku Katonda ow'e Yerusaalemi nga bamufaananya bakatonda ab'amawanga ag'omu nsi omulimu gw'emikono gy'abantu.
20 Keezeekiya kabaka ne Isaaya nnabbi mutabani wa Amozi ne basaba olw'ekigambo ekyo ne bakaaba eri eggulu.
21 Mukama n'atuma malayika n'amalawo abasajja bonna ab'amaanyi abazira n'abakulu n'abaami mu lusiisira lwa kabaka w'e Bwasuli. Awo n'addayo mu nsi ye amaaso ge nga gakwatiddwa ensonyi: Awo bwe yatuuka mu ssabo lya katonda we, abo abaava mu ntumbwe ze ye ne bamuttira eyo n'ekitala.
22 Bw'atyo Mukama bwe yawonya Keezeekiya n'abo abaabeeranga mu Yerusaalemi mu mukono gwa Sennakeribu kabaka w'e Bwasuli ne mu mukono gw'abalala bonna n'abaluŋŋamya enjuyi zonna.
23 Awo bangi ne baleetera Mukama ebirabo e Yerusaalemi, n'ebintu eby'omuwendo omungi eri Keezeekiya kabaka wa Yuda: n'okugulumizibwa n'agulumizibwa mu maaso g'amawanga gonna okuva ku lunaku olwo.
24 Mu biro ebyo Keezeekiya n'alwala kumpi n'okufa: n'asaba Mukama; n'ayogera naye n'amuwa akabonero.
25 Naye Keezeekiya n'atasasula nate ng'ekisa bwe kyali kye yakolwa; kubanga omutima gwe gwegulumiza: obusungu kyebwava bubeera ku ye ne ku Yuda ne ku Yerusaalemi.
26 Era naye Keezeekiya ne yeetoowaza olw'amalala ag'omutima gwe, ye n'abo abaabeeranga mu Yerusaalemi, obusungu bwa Mukama ne butabatuukako ku mirembe gya Keezeekiya.
27 Era Keezeekiya yalina obugagga n'ekitiibwa kingi nnyo nnyini: ne yeefunira amawanika aga ffeeza n'aga zaabu n'ag'amayinja ag'omuwendo omungi n'ag'eby'akaloosa n'ag'engabo n'ag'ebintu byonna ebirungi;
28 era n'ennyumba ez'okuterekeramu omwaka ogw'eŋŋaano n'omwenge n'amafuta: n'ennyumba ez'ebisolo eby'engeri zonna n'amagana mu bisibo.
29 Era ne yeefunira ebibuga n'embuzi n'ente bye yalina bingi nnyo: kubanga Katonda yali amuwadde ebintu bingi nnyo nnyini.
30 Oyo Keezeekiya n'aziba oluzzi olwa waggulu olw'amazzi aga Gikoni, n'agaluŋŋamya okugaserengeseza ku luuyi olw'ebugwanjuba olw'ekibuga kya Dawudi. Keezeekiya n'alaba omukisa mu mirimu gye gyonna.
31 Naye mu bigambo by'ababaka b'abakulu b'e Babulooni abaamutumira okubuuza eky'amagero ekyakolebwa mu nsi, Katonda n'amuleka okumukema alyoke ategeere byonna ebyali mu mutima gwe.
32 Era ebikolwa ebirala byonna ebya Keezeekiya n'ebirungi bye yakola, laba, byawandiikibwa mu kwolesebwa kwa Isaaya nnabbi mutabani wa Amozi, mu kitabo kya bassekabaka ba Yuda ne Isiraeri.
33 Keezeekiya ne yeebakira wamu ne bajjajjaabe ne bamuziika awalinnyirwa mu masiro ga batabani ba Dawudi: Yuda yenna n'abo abaabeeranga mu Yerusaalemi ne bamussaamu ekitiibwa bwe yafa. Manase mutabani we n'amuddira mu bigere.


text:
1 Samwiri
Chapter 31
1 Awo Abafirisuuti ne balwana ne Isiraeri: abasajja ba Isiraeri ne badduka mu maaso g'Abafirisuuti, ne bagwa nga battiddwa ku lusozi Girubowa.
2 Abafirisuuti ne bacocca Sawulo ne batabani be; Abafirisuuti ne batta Yonasaani ne Abinadaabu ne Malukisuwa, batabani ba Sawulo.
3 Olutalo ne lumuba bubi Sawulo, abalasi ne bamutuukako; ne yeeraliikirira nnyo olw'abalasi.
4 Awo Sawulo n'agamba oyo eyatwalanga ebyokulwanyisa bye nti Sowola ekitala kyo onfumitire ddala nakyo; abatali bakomole abo baleme okujja ne banfumita ne banswaza. Naye eyatwalanga ebyokulwanyisa bye n'agaana; kubanga yatya nnyo. Sawulo kyeyava addira ekitala kye n'akigwako.
5 Awo eyatwalanga ebyokulwanyisa bye bwe yalaba Sawulo ng'afudde, era naye n'agwa ku kitala kye n'afiira wamu naye.
6 Sawulo n'afa bw'atyo, ne batabani be bonsatule, n'oyo eyatwalanga ebyokulwanyisa bye, n'abasajja be bonna, ku lunaku olwo wamu.
7 Awo abasajja ba Isiraeri abaali emitala w'ekiwonvu n’abo abaali emitala wa Yoludaani bwe baalaba abasajja ba Isiraeri nga badduse, ne Sawulo ne batabani be nga bafudde, awo ne baleka ebibuga ne badduka; Abafirisuuti ne bajja ne babibeeramu.
8 Awo olwatuuka enkya Abafirisuuti bwe bajja okunyaga abafu, ne basanga Sawulo ne batabani be bonsatule nga bagudde ku lusozi Girubowa.
9 Ne bamusalako omutwe, ne bamuggyako ebyokulwanyisa bye, ne batuma mu nsi ey'Abafirisuuti enjuyi zonna, okubuulira ebigambo ebyo mu masabo omwali ebifaananyi byabwe ne mu bantu.
10 Ne bateeka ebyokulwanyisa bye mu nnyumba ya Baasutaloosi: ne basiba omulambo gwe ku bbugwe ow'e Besusani.
11 Awo ab'e Yabesugireyaadi bwe baamuwulirako ekyo Abafirisuuti kye baakola Sawulo,
12 awo abazira bonna ne bagolokoka ne batambula ne bakeesa obudde ne baggya omulambo gwa Sawulo n'emirambo gya batabani be ku bbugwe w'e Besusani, ne bajja e Yabesi ne bagyokera eyo.
13 Ne baddira amagumba gaabwe, ne bagaziika wansi w'omumyuliru e Yabesi ne basiibira ennaku musanvu.


text:
Essuula 6
1 Abali mu bufuge abaddu balowoozenga bakama baabwe bennyini nga basaanidde ekitiibwa kyonna, erinnya lya Katonda n'okuyigiriza kwaffe biremenga okuvumibwa.
2 Era abalina bakama baabwe abakkiriza tebabanyoomanga, kubanga ba luganda; naye beeyongere okubaweerezanga, kubanga abassa ekimu mu kukolwa obulungi bakkiriza era baagalwa. Yigirizanga ebyo obibuulirirenga.
3 Omuntu yenna bw'ayigirizanga obulala, so nga takkiriza bigambo bya bulamu, bye bya Mukama waffe Yesu Kristo, n'okuyigiriza okugobereranga okutya Katonda;
4 nga yeekulumbaza, nga taliiko ky'ategeera, wabula okukalambiza obukalambiza empaka n'entalo ez'ebigambo, omuva obuggya, okuyomba, okuvuma, okuteerera obubi,
5 okukaayana kw'abantu abayonooneka amagezi, abaggibwako amazima, nga balowooza ng'okutya Katonda kwe kufuna amagoba.
6 Naye okutya Katonda wamu n'obutayaayaananga ge magoba amangi:
7 kubanga tetwaleeta kintu mu nsi, kubanga era tetuyinza kuggyamu kintu;
8 naye bwe tuba n’emmere n'ebyokwambala, ebyo binaatumalanga.
9 Naye abaagala okugaggawala bagwa mu kukemebwa ne mu mutego n'okwegomba okungi okw'obusirusiru okwonoona, okunnyika abantu mu kubula n'okuzikirira.
10 Kubanga okwagala ebintu kye kikolo ky'ebibi byonna: waliwo abantu abayaayaanira ebyo, ne bakyamizibwa okuva mu kukkiriza, ne beefumitira ddala n'ennaku ennyingi.
11 Naye ggwe, omuntu wa Katonda, ddukanga ebyo,ogobererenga obutuukirivu, okutya Katonda, okukkiriza, okwagala, okugumiikiriza, obuwombeefu.
12 Lwananga okulwana okulungi okw'okukkiriza, nywezanga obulamu obutaggwaawo, bwe wayitirwa, n'oyatula okwatula okulungi mu maaso g'abajulirwa abangi.
13 Nkukuutirira mu maaso ga Katonda, awa byonna obulamu, ne Kristo Yesu eyategeeza okwatula okulungi eri Pontio Piraato;
14 weekuumenga ekiragiro awatali bbala, awatali kya kunenyezebwa, okutuusa ku kulabika kwa Mukama waffe Yesu Kristo:
15 kw'aliraga mu ntuuko zaakwo Nannyini buyinza yekka atenderezebwa, Kabaka wa bakabaka, era Mukama w'abaami;
16 alina obutafa yekka, atuula mu kutangaala okutasemberekeka; omuntu yenna gw'atalabangako, so siwali ayinza okumulaba: aweebwenga ekitiibwa n'obuyinza obutaggwaawo. Amiina.
17 Okuutirenga abagagga ab'omu mirembe gya kaakano obuteegulumizanga, newakubadde okwesiga obugagga obutali bwa lubeerera, wabula Katonda, atuwa byonna olw'obugagga tulyoke twesanyusenga n'ebyo;
18 bakolenga obulungi, babeerenga abagagga mu bikolwa ebirungi, babeerenga bagabi, bassenga kimu;
19 nga beeterekera eky'okuyimako ekirungi olw'ebiro ebigenda okujja, balyoke banywezenga obulamu ddala ddala.
20 Ai Timoseewo, kuumanga kye wateresebwa, nga weewala ebigambo ebitaliimu ebitali bya Katonda n'okulwana kw'ebigambo eby'okutegeera, okuyitibwa bwe kutyo mu bulimba;
21 waliwo abantu abeegomba okuba nakwo, ne bakyama mu kukkiriza. Ekisa kibeerenga nammwe.


text:
Olubereberye
Essuula 9
1 Katonda n'awa Nuuwa n'abaana be omukisa, n'abagamba nti Mwalenga mweyongerenga, mujjule ensi.
2 N'ekitiibwa kyammwe n'entiisa yammwe binaabanga ku buli nsolo ey'ensi, ne ku buli nnyonyi eya waggulu; era ne byonna ebijjuza olukalu, n'ebyennyanja byonna, biweereddwayo mu mukono gwammwe.
3 Buli kiramu ekitambula kinaabanga kya kulya gye muli; ng'omuddo ogumera byonna mbibawadde.
4 Naye ennyama awamu n'obulamu bwayo, gwe musaayi gwayo, temugiryanga.
5 Era omusaayi gwammwe, ogw'obulamu bwammwe, siiremenga kuguvunaana; eri buli nsolo nnaaguvunaananga: n'eri omuntu, eri buli muganda w'omuntu, n'avunaananga obulamu bw'omuntu.
6 Buli muntu anaayiwanga omusaayi gw'omuntu, omusaayi gwe guyiyibwenga abantu: kubanga mu kifaananyi kya Katonda mwe yakolera abantu.
7 Nammwe mwalenga, mweyongerenga; muzaalenga nnyo ku nsi, mweyongerenga omwo.
8 Katonda n'agamba Nuuwa n'abaana be awamu naye,
9 nti Nange, laba, nnywezezza endagaano yange nammwe era n'ezzadde lyammwe erinaddangawo;
10 era na buli kiramu ekiri awamu nammwe, ennyonyi, ente, na buli nsolo ey'ensi awamu nammwe; byonna ebiva mu lyato, buli nsolo ey'ensi.
11 Nange nnaanywezanga endagaano yange nammwe; so ebirina omubiri byonna tebikyazikirizibwa nate mulundi gwa kubiri n'amazzi ag'amataba; so tewakyabaawo mataba nate mulundi gwa kubiri okuzikiriza ensi.
12 Katonda n'ayogera nti Kano ke kabonero ak'endagaano gye ndagaana nze nammwe na buli kitonde kiramu ekiri nammwe, okutuusa emirembe egitaliggwaawo:
13 nteeka musoke wange ku kire, era anaabanga kabonero ak'endagaano gye ndagaanye n'ensi.
14 Kale olunaatuukanga, bwe nnaaleetanga ekire ku nsi, musoke anaalabikiranga ku kire,
15 nange najjukiranga endagaano yange, gye ndagaanye nze nammwe na buli kitonde kiramu ekirina omubiri kyonna; n'amazzi tegaafuukenga nate mataba okuzikiriza omubiri gwonna.
16 Ne musoke anaabanga ku kire; nange naamutunuuliranga, njijukire endagaano eteridiba Katonda gy'alagaanye na buli kitonde ekiramu ekirina omubiri kyonna ekiri mu nsi.
17 Katonda n'agamba Nuuwa nti Ako ke kabonero ak'endagaano gye nnywezezza nze na buli ekirina omubiri ekiri mu nsi.
18 N'abaana ba Nuuwa, abaava mu lyato, Seemu, ne Kaamu, ne Yafeesi: ne Kaamu ye yazaala Kanani.
19 Abo bonsatule Nuuwa be yazaala: n'abazzukulu b'abo be baabuna ensi zonna.
20 Nuuwa n'atanula okuba omulimi, n'asimba olusuku olw'emizabbibu:
21 n'anywa ku mwenge gwalwo, n'atamiira: n'akunamira mu weema ye.
22 Kaamu, ye yazaala Kanani, n'alaba ensonyi za kitaawe, n'abuulira baganda be ababiri abaali ebweru.
23 Seemu ne Yafeesi ne batoola ekyambalo, ne bakiteeka ku bibegabega byabwe bombi, ne batambula ekyennyumannyuma, ne babikka ku nsonyi za kitaabwe; era amaaso gaabwe nga gatunuulira nnyuma, ne batalaba nsonyi za kitaabwe.
24 Nuuwa n'atamiirukuka mu mwenge gwe, n'amanya omwana we omuto bwe yamukola.
25 N'ayogera nti, Kanani akolimirwe; Anaabanga muddu w'abaddu eri baganda be.
26 Era yayogera nti Mukama yeebazibwe, Katonda wa Seemu; Era Kanani abeerenga muddu we.
27 Katonda agaziye Yafeesi, Era atuulenga mu weema za Seemu; Era Kanani abeerenga muddu we.
28 Nuuwa n'awangaala amataba nga gamaze okubaawo emyaka bisatu mu ataano.
29 N'ennaku zonna eza Nuuwa zaali myaka lwenda mu ataano: n'afa.


text:
Olugero 73: Kabaka wa Isiraeri Omulungi Eyasembayo
YOSIYA aba alina emyaka munaana gyokka w’afuukira kabaka w’ebika ebibiri ebya Isiraeri eby’omu maserengeta. Ku myaka egyo omuntu aba akyali muto nnyo okuba kabaka. N’olwekyo, mu kusooka abantu abakulu bamuyamba okufuga eggwanga.
Nga Yosiya yaakafugira emyaka musanvu atandika okunoonya Yakuwa. Agoberera ekyokulabirako kya bakabaka abalungi nga Dawudi, Yekosofaati, ne Keezeekiya. Era, ng’akyali mutiini, Yosiya akola ekintu eky’obuzira.
Okumala ekiseera kiwanvu Abaisiraeri abasinga obungi babadde babi nnyo. Basinza bakatonda ab’obulimba. Bavunnamira ebifaananyi. N’olwekyo, Yosiya agenda n’abasajja be ne batandika okuggyawo okusinza okw’obulimba mu ggwanga. Guno mulimu gwa maanyi kubanga abantu bangi basinza bakatonda ab’obulimba. Osobola okulaba Yosiya n’abasajja be nga bamenyaamenya ebifaananyi.
Oluvannyuma lw’ekyo, Yosiya alonda abasajja basatu okulabirira omulimu gw’okuddaabiriza yeekaalu ya Yakuwa. Ssente zikuŋŋaanyizibwa okuva mu bantu ne ziweebwa abasajja bano okusasulira omulimu ogukolebwa. Nga baddaabiriza yeekaalu, kabona omukulu Kirukiya azuula ekintu ekikulu ennyo. Kye kitabo ky’amateeka Yakuwa kye yagamba Musa okuwandiika mu biseera eby’edda ennyo. Kyali kibuze okumala emyaka mingi nnyo.
Ekitabo kitwalibwa ewa Yosiya, era asaba kimusomerwe. Ng’awuliriza, Yosiya alaba nti abantu babadde tebagoberera mateeka ga Yakuwa. Kino kimunakuwaza nnyo, era ayuzayuzaamu engoye ze, nga bw’oyinza okulaba wano. Agamba: ‘Yakuwa atunyiigidde nnyo, kubanga bakitaffe tebaakwata mateeka agaawandiikiddwa mu kitabo kino.’
Yosiya alagira kabona omukulu Kirukiya okuzuula ekyo Yakuwa ky’agenda okubakola. Kirukiya agenda eri omukazi ayitibwa Kuluda, nnabbi omukazi, n’amubuuza. Amubuulira obubaka buno okuva eri Yakuwa abutwalire Yosiya: ‘Yerusaalemi n’abantu bonna bajja kubonerezebwa kubanga basinzizza bakatonda ab’obulimba era ensi ejjudde obubi. Naye, olw’okuba ggwe Yosiya, okoze ebirungi, ekibonerezo kino tekijja kubaawo okutuusa ng’omaze okufa.’
2 Ebyomumirembe 34:1-28.
Ebibuuzo
- Yosiya afuuka kabaka nga wa myaka emeka, era kiki kyatandika okukola nga yaakafugira emyaka musanvu?
- Mu kifaananyi ekisooka, Yosiya omulaba akola ki?
- Kiki kabona omukulu ky’azuula abasajja bwe baba baddaabiriza yeekaalu?
- Lwaki Yosiya ayuzaamu engoye ze?
- Bubaka ki obuva eri Yakuwa nnabbi omukazi Kuluda bw’awa Yosiya?
Ebibuuzo ebyongerezeddwako
- Soma 2 Ebyomumirembe 34:1-28.
Kyakulabirako ki Yosiya ky’ateerawo abo abayinza okuba nga baakulira mu mbeera enzibu? (2 Byom. 33:21-25; 34:1, 2; Zab. 27:10)
Biki ebikulu Yosiya bye yakola okusobola okuzzaawo okusinza okw’amazima mu mwaka ogw’omunaana, ogwa 12 ne ogwa 18 egy’obufuzi bwe? (2 Byom. 34:3, 8)
Kiki kye tusobola okuyigira ku kyokulabirako kya Kabaka Yosiya ne Kabona Omukulu Kirukiya ku ngeri y’okukuumamu ebifo byaffe eby’okusinzizaamu nga biri mu mbeera nnungi? (2 Byom. 34:9-13; Nge.11:14; 1 Kol. 10:31)